open-index/open-wikipedia-markdown huggingface dataset:
അനിൽ പനച്ചൂരാൻ

ഒരു മലയാള കവിയും മലയാളചലച്ചിത്ര ഗാനരചയിതാവുമായിരുന്നു‌ **അനിൽ പനച്ചൂരാൻ**. ലാൽ ജോസ് സംവിധാനം ചെയ്ത അറബിക്കഥ എന്ന ചിത്രത്തിലെ *ചോര വീണ മണ്ണിൽ നിന്നു*, എം. മോഹനന്റെ കഥ പറയുമ്പോൾ എന്ന ചിത്രത്തിലെ *വ്യത്യസ്തനാമൊരു ബാർബറാം ബാലനെ* എന്നീ ഗാനങ്ങൾ ഇദ്ദേഹത്തെ പ്രശസ്തിയിലേക്കുയർത്തി. അറബിക്കഥയിലെ *ചോര വീണ മണ്ണിൽ നിന്നു* എന്ന ഗാനരംഗത്ത് അഭിനയിച്ചതും ഇദ്ദേഹമാണ്.  കോവിഡ്  ചികിത്സയിൽ ആയിരിക്കുമ്പോൾ, 2021 ജനുവരി 3 ന് ഹൃദയാഘാതത്തെ തുടർന്ന് അദ്ദേഹം അന്തരിച്ചു  . 

## ജീവിതരേഖ
ആലപ്പുഴ ജില്ലയിൽ കായംകുളം ഗോവിന്ദമുട്ടത്ത് വാരണപ്പള്ളി പനച്ചൂർ വീട്ടിൽ 1969 നവംബർ 20-ന് ജനനം. അനിൽകുമാർ പി.യു. എന്നാണ്‌ യഥാർത്ഥനാമം. ഉദയഭാനു, ദ്രൗപതി ദമ്പതികളുടെ മകനാണ്. നങ്ങ്യാർകുളങ്ങര ടി.കെ.എം. കോളേജ്, തിരുവനന്തപുരം ലോ അക്കാദമി, വാറങ്കൽ കാകതീയ സർവകലാശാല എന്നിവിടങ്ങളിലായിരുന്നു വിദ്യാഭ്യാസം. അഭിഭാഷകനായി ജോലിനോക്കിയിരുന്നു. ഭാര്യ:മായ, മകൾ:ഉണ്ണിമായ.മകൻ :അരുൾ 

കോവിഡ് ചികിത്സയിൽ ആയിരിക്കുമ്പോൾ, 2021 ജനുവരി 3 ന് ഹൃദയാഘാതത്തെ തുടർന്ന് അദ്ദേഹം അന്തരിച്ചു.

## ഗാനരചന നിർവ്വഹിച്ച ചിത്രങ്ങൾ

*അറബിക്കഥ (2007)
*കഥ പറയുമ്പോൾ (2007)
*മാടമ്പി (2008)
*സൈക്കിൾ (2008)
*നസ്രാണി (2008)
*ക്രേസി ഗോപാലൻ (2008)
*മിന്നാമിന്നിക്കൂട്ടം (2008)
*കലണ്ടർ (2009)
*ഭ്രമരം (2009)
*പരുന്ത്
*ഷേക്സ്പിയർ എം.എ. മലയാളം
*ഭഗവാൻ
*ഡാഡികൂൾ
*ഡ്യുപ്ലിക്കേറ്റ്
*കപ്പലുമുതലാളി
*ലൗഡ്‌സ്പീക്കർ
*മകന്റെ അച്ചൻ
*പാസഞ്ചർ
*മലയാളി
*സമയം
*സ്വന്തം ലേഖകൻ
*വിന്റർ
*ബോഡിഗാർഡ്
*ചേകവർ
*നല്ലവൻ
*ഒരിടത്തൊരു പോസ്റ്റ്മാൻ
*ഒരു സ്മോൾ ഫാമിലി
*പയ്യൻസ്
*പെൺപട്ടാളം
*റിങ് ടോൺ
*അർജുനൻ സാക്ഷി
*ചൈനാ ടൗൺ
*സിറ്റി ഓഫ് ഗോഡ്
*മാണിക്യക്കല്ല്
*നോട്ട് ഔട്ട്
*സീനിയേഴ്സ്


## പ്രധാന കവിതകൾ
* വലയിൽ വീണ കിളികൾ
* അനാഥൻ
* പ്രണയകാലം
* ഒരു മഴ പെയ്തെങ്കിൽ
* കണ്ണീർക്കനലുകൾ

## പുരസ്കാരങ്ങൾ
* കണ്ണൂർ കവിമണ്ഡലത്തിന്റെ പി.ഭാസ്‌കരൻ സ്മാരക സുവർണമുദ്രാ പുരസ്‌കാരം

## പുറത്തേക്കുള്ള കണ്ണികൾ
*IMDB Profile

## അവലംബം

വർഗ്ഗം:മലയാളചലച്ചിത്രഗാനരചയിതാക്കൾ
വർഗ്ഗം:മലയാളകവികൾ
വർഗ്ഗം:1965-ൽ ജനിച്ചവർ
വർഗ്ഗം:നവംബർ 20-ന് ജനിച്ചവർ
വർഗ്ഗം:കോവിഡ്-19 മൂലം മരിച്ചവർ
വർഗ്ഗം:ആലപ്പുഴ ജില്ലയിൽ ജനിച്ചവർ
വർഗ്ഗം:2021-ൽ മരിച്ചവർ
വർഗ്ഗം:ജനുവരി 3-ന് മരിച്ചവർ
എസ്റ്റർ

ആൽക്കഹോൾ ഒരു ഓർഗാനിക് അമ്ലവുമായോ ഇൻ-ഓർഗാനിക്ക് അമ്ലവുമായോ പ്രവർത്തിച്ച് ഉണ്ടാകുന്ന പദാർത്ഥമാണ് **എസ്റ്റർ**. ഇതിന് പഴങ്ങളുടേയും പുഷ്പങ്ങളുടേയും സ്വാഭാവിക ഗന്ധം ഉണ്ടാകും. നിറമില്ലാത്ത ദ്രാവകമാണ് എസ്റ്റർ. ബ്യൂട്ടൈൽ അസറ്റേറ്റ്, അമൈൽ അസറ്റേറ്റ് എന്നിവ ഏത്തപ്പഴത്തിന്റെ ഗന്ധമുള്ള എസ്റ്റർ ആണ്. മെഥിൽ ബ്യൂട്ടിറേറ്റിന് പഴുത്ത കൈതച്ചക്കയുടെ ഗന്ധമാണ്. ബെൻസിൽ അസറ്റേറ്റിന് മുല്ലപ്പൂവ്, സ്ട്രോബറി തുടങ്ങിയവയുടെ ഗന്ധം ഉണ്ടാക്കാൻ കഴിയും. കൃതൃമമായി സുഗന്ധവും മറ്റും ഉണ്ടാക്കാൻ എസ്റ്ററുകൾ വ്യാപകമായി ഉപയോഗിക്കപ്പെടുന്നു. ഗാഢതക്കനുസരിച്ച് ഗന്ധത്തിന് വ്യതിയാനം സംഭവിക്കാം.

## എസ്റ്ററുകളുടെ ഗുണധർമ്മങ്ങൾ

വർഗ്ഗം:രസതന്ത്രം
വർഗ്ഗം:ഓർഗാനിക് രാസസം‌യുക്തങ്ങൾ
ഡയാലിസിസ്

thumb|right|ഹീമോ ഡയാലിസിസ് യന്ത്രം
വൃക്കകൾക്ക് തകരാർ സംഭവിക്കുമ്പോൾ യന്ത്രത്തിന്റെ സഹായത്താൽ രക്തത്തിൽ നിന്ന് മാലിന്യങ്ങളും ശരീര ദ്രവങ്ങളും ജലവും നീക്കം ചെയ്യുന്ന പ്രക്രിയയാണ് **ഡയാലിസിസ്**. ആരോഗ്യമുള്ള വൃക്ക ശരീരത്തിൽ നിർവ്വഹിക്കുന്ന ചില ധർമ്മങ്ങൾ ഉപകരണസഹായത്തോടെ ചെയ്യുകയാണ് ഡയാലിസിസിൽ. ഇങ്ങനെ, ശരീരത്തിലെ ഉപാപചയ പ്രവർത്തനങ്ങളുടെ ഫലമായുണ്ടാകുന്ന മാലിന്യങ്ങൾ, ലവണങ്ങൾ, അധികമുള്ള ജലം എന്നിവ നീക്കം ചെയ്ത് അവ ശരീരത്തിൽ അടിഞ്ഞുകൂടുന്നത് ഒഴിവാക്കാനാവും. പൊട്ടാസ്യം, സോഡിയം ബൈകാർബണേറ്റ് തുടങ്ങിയവ പോലുള്ള രാസവസ്തുക്കളുടെ അളവ് ശരീരത്തിൽ സുരക്ഷിതമായി നിലനിർത്തുക, രക്തസമ്മർദം നിയന്ത്രിക്കാൻ സഹായിക്കുക തുടങ്ങിയവയും ഡയാലിസിസിന്റെ ഗുണങ്ങളാണ്. ചികിത്സയിൽ കൃത്രിമ വൃക്കയുടെ സ്ഥാനമാണ് ഡയാലിസിസിനുള്ളത്. ഹോർമോൺ ഉത്പാദനം പോലെ വൃക്ക നിർവ്വഹിക്കുന്ന മറ്റു സുപ്രധാന ധർമ്മങ്ങൾ നിർവ്വഹിക്കാൻ ഡയാലിസിസിനാവില്ല. ഒരു അർദ്ധതാര്യ തനുസ്തരത്തിന്റെ സഹായത്തോടെ രക്തത്തിലെ മാലിന്യങ്ങൾ മറ്റൊരു മാദ്ധ്യമത്തിലേക്ക് വ്യാപിപ്പിച്ചാണ് ഇത് പ്രവർത്തിക്കുന്നത്. പ്രവർത്തനരീതിയെ അടിസ്ഥാനമാക്കി  രണ്ട് തരം ഡയാലിസിസ് നിലവിലുണ്ട് ഹീമോ ഡയാലിസിസും, പെരിറ്റോണിയൽ ഡയാലിസിസും.
thumb|ഹീമോ ഡയാലിസിസ് രേഖാചിത്രം
thumb

## അവലംബം


## പുറത്തേക്കുള്ള കണ്ണികൾ
*Machine Cleans Blood While You Wait—1950 article on early use of Dialysis machine at Bellevue Hospital New York City—i.e. example of how complex and large early dialysis machines were
*Dialysis search engine  —Dialysis Clinic locations around the World
*Global Dialysis—Resource and community for dialysis patients and professionals
*Virtual Dialysis Museum —History and pictures of dialysis machines through time
*Virtual CKD patient/care giver community —by far the largest CKD discussion forum on the web.
* HDCN Online journal—Free medical lectures pertaining to various aspects of dialysis and nephrology; intended for physicians and nurses, not for patients.
*Information on Nephrology & Kidney Disease for Professionals and Patients
*Nephrology Now Meta-Journal and Online Journal Club—Nephrology literature update service, as well as a place to discuss important articles with colleagues around the world.
*The Noor Foundation UK—A UK based charity that sets up and runs free kidney dialysis centres in 3rd world countries
*American Kidney Fund—A United States nonprofit organization that provides treatment-related financial assistance to dialysis patients
*National Kidney Foundation—A major voluntary nonprofit health organization, is dedicated to preventing kidney and urinary tract diseases, improving the health and well-being of individuals and families affected by kidney disease and increasing the availability of all organs for transplantation
*American Association of Kidney Patients—A national non-profit organization founded by kidney patients for kidney patients
* HDCN Online journal—Free medical lectures pertaining to various aspects of dialysis and nephrology; intended for physicians and nurses, not for patients
* The Kidney Foundation of Canada
*Dialysis Clinics —List of dialysis centers in United States.

വർഗ്ഗം:ചികിത്സാരീതികൾ
പോസോൺ

ശ്രീലങ്കയിൽ ആഘോഷിക്കുന്ന ഒരു ബുദ്ധമത ആഘോഷമാണ്‌ **പോസോൺ**. ശ്രീലങ്കയിലേക്കുള്ള ബുദ്ധമതത്തിന്റെ വരവിന്റെ ആഘോഷമാണിത്. ജൂൺ മാസത്തിലെ പൗർണ്ണമി നാളിലാണ്‌ ഇത് ആഘോഷിക്കപ്പെടുന്നത്. ശ്രീലങ്കയിലെ ആദ്യ ബുദ്ധമത ദേവാലയങ്ങൾ സ്ഥിതി ചെയ്യുന്ന അനുരാധപുരം മിഹിന്റേൽ കുന്ന് എന്നിവിടങ്ങളിലാണ്‌ ഈ ഉൽസവം ഗംഭീരമായി കൊണ്ടാടുന്നത്. ഈ ഉൽസവസമയത്ത് അനവധി തീർത്ഥാടകർ മിഹിന്റേൽ കുന്ന് കയറാനെത്തുന്നു.‌.
## അവലംബം

വർഗ്ഗം:ശ്രീലങ്കയിലെ ബുദ്ധമത ആഘോഷങ്ങൾ
അബ്ഖാസിയ

thumb|left|200px|Abkhazia
കരിങ്കടലിന്റെ കിഴക്കു വടക്കു ഭാഗത്ത് സ്ഥിതിചെയ്യുന്ന തർക്ക പ്രദേശമാണ് **അബ്ഖാസിയ**. 1991ൽ അബ്ഖാസിയ ജോർജിയയിൽ നിന്ന് സ്വാതന്ത്ര്യം പ്രഖ്യാപിച്ചു. റഷ്യ, നിക്കരാഗ്വ തുടങ്ങിയ രാജ്യങ്ങൾ അബ്ഖാസിയയെ അംഗീകരിക്കുന്നുണ്ട്.
## അവലംബം


വർഗ്ഗം:തർക്കപ്രദേശങ്ങൾ
വർഗ്ഗം:ജോർജ്ജിയയിലെ സ്വയംഭരണറിപ്പബ്ലിക്കുകൾ
വർഗ്ഗം:അബ്ഖാസിയ
എൻ. റാം

ഇന്ത്യയിലെ ഒരു പത്രപ്രവർത്തകനാണ്‌ **എൻ. റാം** അഥവാ **നരസിംഹൻ റാം** (ജനനം: മേയ് 4, 1945). 2003 മുതൽ 2012 ജനുവരി 18 വരെ  ദ ഹിന്ദു പത്രത്തിന്റെ മുഖ്യ പത്രാധിപത്യ ചുമതല വഹിച്ചു. ഭാരത സർക്കാറിന്റെ പത്മഭൂഷൺ പുർസ്കാരത്തിന്‌ അർഹനായിട്ടുണ്ട്.  സ്‌പോർട്‌സ് ലേഖകനും മികച്ച ക്രിക്കറ്റ് കളിക്കാരനുമാണ്. ഇന്ത്യൻ രാഷ്ട്രീയപ്രവണതകൾ, വിദേശകാര്യങ്ങൾ, അഴിമതി അന്വേഷണം മുതലായ വിഷയങ്ങളിൽ പ്രത്യേക താത്പര്യം. അക്കാദമിക് പ്രസിദ്ധീകരണങ്ങളിൽ എഴുതാറണ്ട്  . ഭാര്യ സൂസൻ റാമുമായി ചേർന്ന് ആർ.കെ. നാരായൺ: ദി ഏർലി ഇയേഴ്‌സ്: 1906-1945 എന്ന ഗ്രന്ഥം രചിച്ചു.

## വിദ്യാഭ്യാസം

ചെന്നൈലെ ലയോള കോളേജിൽ നിന്ന് 1964 ൽ ബിരുദം കരസ്ഥമാക്കി.ബിരുദാനന്തര ബിരുദം ചെന്നൈ പ്രസിഡൻസി കോളേജിൽ നിന്ന് 1966 ലും നേടി.ശേഷം കൊളംബിയ യൂനിവേഴ്സിറ്റി ഗ്രാജേറ്റ് സ്കൂൾ ഓഫ് ജേർണലിസത്തിൽ നിന്ന് താരതമ്യ പത്രപ്രവർത്തനത്തിൽ എം.എസും പാസ്സായി. വിദ്യാർത്ഥി രാഷ്ട്രീയത്തിൽ സജീവമായി പങ്കുചേർന്നിരുന്നു എൻ. റാം. 1970 ൽ തിരുവനന്തപുരത്ത് വെച്ച് എസ്.എഫ്.ഐ രൂപം കൊണ്ടപ്പോൾ അതിന്റെ ഉപാധ്യക്ഷനായി എൻ. റാം തിരഞ്ഞെടുക്കപ്പെടുകയുണ്ടായി.

## പത്രപ്രവർത്തന ജീവിതം

1977 ൽ ഹിന്ദുവിൽ സഹ പത്രാധിപരായിട്ടാണ്‌ റാം തന്റെ പത്രപ്രവർത്തന ജീവിതം ആരംഭിക്കുന്നത്.1980 ൽ ഹിന്ദുവിന്റെ വാഷിങ്ടൺ ലേഖകനായി നിയമിക്കപ്പെട്ടു. ഹിന്ദുവിന്റെ പ്രസിദ്ധീകരണമായ ഫ്രൻഡ്ലൈനിന്റെ ചുമതലയും അദ്ദേഹം വഹിച്ചു. രാജീവ് ഗാന്ധി പ്രധാനമന്ത്രിയായിരിക്കുമ്പോൾ ഉയർന്നു വന്ന ബോഫോഴ്സ് അഴിമതി തുറന്നു കാട്ടിക്കൊണ്ട്  എഴുതിയ റിപ്പോർട്ടിലൂടെയാണ്‌‌ ഒരു പത്രപ്രവർത്തകൻ എന്ന നിലയിൽ  റാം പ്രസിദ്ധനാവുന്നത്.1991 മുതൽ 2003 വരെയുള്ള കാലയളവിൽ ഫ്രൻഡ്ലൈനിന്റെയും സ്പോർട്ട്സ്സാറിന്റെയും പത്രാധിപരായിരുന്നു റാം.

## അംഗീകാരങ്ങൾ

പത്രപ്രവർത്തനത്തിന്‌ നൽകിയ സംഭാവനകൾ കണക്കിലെടുത്ത് റാമിനെ നിരവധി പുരസ്കാരങ്ങൾ തേടിയെത്തി.അവയിൽ ചിലത് താഴെ :
*പ്രസ്സ് ഫൗണ്ടേഷൻ ഓഫ് ഏഷ്യയുടെ ഏഷ്യൻ ഇൻ‌വെസ്റ്റിഗേറ്റീവ് ജേർനലിസ്റ്റ് അവാർഡ് (1990)
*ബി.ഡി. ഗോയങ്ക പുരസ്കാരം ചിത്രസുബ്രഹ്മണ്യവുമായി പങ്കുവെച്ചു (1989)
*എക്സ്.എൽ.ആർ.ഐ യുടെ ആദ്യ ജെ.ആർ.ഡി ടാറ്റാ ഫൗണ്ടേഷൻ അവാർഡ്(2003)
*കെ. കൃഷ്ണൻ മെമ്മോറിയൽ ട്രസ്റ്റ് അവാർഡ്(1989)
*വാസിറെഡ്ഡിമാലതി ട്രസ്റ്റ് അവാർഡ്
* ഫ്രീഡം ഒഫ് ഇൻഫർമേഷൻ അവാർഡ് 
*പദ്മഭൂഷൺ
*നാഷനൽ സിറ്റിസൻസ് അവാർഡ് (1995)

## വ്യക്തി ജീവിതം

റാമിന്റെ ആദ്യ ഭാര്യ ഒരു ഐറിഷ് വനിതയായ സൂസൻ ആയിരുന്നു. ഏറെ നാൾ ഇന്ത്യയിലെ ഓക്സ്ഫോർഡ് യൂനിവേഴ്സിറ്റി പ്രസ്സ്  പ്രസിദ്ധീകരണത്തിന്റെ ചുമതലക്കാരിയായിരുന്നു ഇവർ.പ്രഗല്ഭ ഇന്ത്യൻ എഴുത്തുകാരനായ ആർ.കെ. നാരായണന്റെ ഒരു ജീവചരിത്രകുറിപ്പ് ഇരുവരും ചേർന്ന് പ്രസിദ്ധീകരിക്കുകയുണ്ടായി.ഇവരുടെ മകൾ വിദ്യ റാം വളർന്നു വരുന്ന ഒരു പത്രപ്രവർത്തകയാണ്‌.റാമിന്റെ ഇപ്പോഴത്തെ ഭാര്യ മലയാളിയായ മറിയം ആണ്‌.
## അവലംബം

വർഗ്ഗം:1945-ൽ ജനിച്ചവർ

വർഗ്ഗം:മേയ് 4-ന് ജനിച്ചവർ

വർഗ്ഗം:ഇന്ത്യയിലെ പത്രപ്രവർത്തകർ
വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:തമിഴ്നാട്ടിലെ പത്രപ്രവർത്തകർ
വർഗ്ഗം:ഇംഗ്ലീഷ് പത്രപ്രവർത്തകർ
വർഗ്ഗം:മദ്രാസ് ക്രിസ്ത്യൻ കോളേജിലെ പൂർവ്വ വിദ്യാർത്ഥികൾ
വർഗ്ഗം:മദ്രാസ് സർവ്വകലാശാലയിലെ പൂർവ്വ വിദ്യാർത്ഥികൾ
വർഗ്ഗം:കൊളമ്പിയ സർവ്വകലാശാലയിലെ പൂർവ്വ വിദ്യാർത്ഥികൾ
മുരുകൻ കാട്ടാക്കട

ഒരു മലയാളകവിയാണ് മുരുകൻ കാട്ടാക്കട.

തിരുവനന്തപുരം ജില്ലയിലെ കാട്ടാക്കടയിൽ കുച്ചപ്പുറം എന്ന ഗ്രാമത്തിൽ ബി. രാമൻ പിള്ളയുടേയും ജി. കാർത്യായനിയുടേയും മകനായി ജനിച്ചു. കണ്ണട എന്ന കവിതയിലൂടെ ശ്രദ്ധേയനായി. 

ദീർഘകാലം തിരുവനന്തപുരം എസ് എം വി ഹയർ സെക്കണ്ടറി സ്കൂളിൽ അധ്യാപകനായിരുന്നു. തുടർന്ന് എസ് എം വി സ്കൂൾ,ഗവണ്മെന്റ് എച് എസ് എസ് ആര്യനാട് തുടങ്ങിയ സ്കൂളുകളിൽ പ്രിൻസിപ്പലായിരുന്നു. 

കേരളം സർക്കാർ വിക്‌ടേഴ്‌സ് വിദ്യാഭ്യാസ ചാനലിന്റെ മേധാവിയായി പ്രവർത്തിച്ചു. പൊതു വിദ്യാഭ്യാസ സംരക്ഷണ യജ്‌ഞത്തിന്റെ സംസ്ഥാന അക്കാദമിക് കോർഡിനേറ്റർ ആയിരുന്നു. ദൂരദർശൻ ചാനലിൽ എല്ലാരും ചൊല്ലണ്  എന്ന പരിപാടിയുടെ അവതാരകനായും കൈരളി ചാനൽ മാമ്പഴം കവിത റിയാലിറ്റി ഷോയുടെ വിധികർത്താവായും പ്രവർത്തിച്ചിരുന്നു. 

കവിതയുടെ ദൃശ്യ-ശ്രാവ്യ സാധ്യതകളെ കണ്ടെത്തി രണ്ടര മണിക്കൂർ ദൈർഖ്യമുള്ള മലയാളത്തിലെ ആദ്യത്തെ  "മെഗാ പോയട്രി സ്റ്റേജ്ഷോ " അവതരിപ്പിച്ചു വരുന്നു.

മുല്ലനേഴി പുരസ്​കാരം, കുവൈറ്റ് കലാ പുരസ്കാരം, വയലാർ സാംസ്കാരികവേദി  പുരസ്കാരം,ഇ വി കൃഷ്ണപിള്ള പുരസ്കാരം തുടങ്ങിയവ ലഭിച്ചിട്ടുണ്ട്. മികച്ച ഗാനരചയിതാവിനുള്ള ഏഷ്യാനെറ്റ് അവാർഡ്,സൂര്യ ടി വി അവാർഡ്, ബ്രഹ്മാനന്ദൻ പുരസ്കാരം , ജെ സി പുരസ്കാരം എന്നിവയും ലഭിച്ചിട്ടുണ്ട്. 

കവിതയുടെ ജനകീയ പ്രചാരണത്തിന് നൽകിയ സംഭാവനയെ മാനിച്ച് യു എ ഇ ഗവണ്മെന്റ് ഗോൾഡൻ വിസ നൽകി ആദരിച്ചു. മലയാള സാഹിത്യത്തിലെ ആദ്യ ഗോൾഡൻ വിസ ആണ് ഇത്.

ഇപ്പോൾ സാംസ്‌കാരിക വകുപ്പ് മലയാളം മിഷൻ ഡയറക്ടർ ആയി സേവനം അനുഷ്ഠിക്കുന്നു.
thumb|300px|കവിത അവതരിപ്പിക്കുന്നു

## കുടുംബം
ഭാര്യ:ലേഖ മകൻ:അദ്വൈത്.

## കവിതകൾ
*കണ്ണട 
*ബാഗ്ദാദ്
*ഒരു കർഷകന്റെ ആത്മഹത്യാക്കുറിപ്പ്
*രേണുക
*മനുഷ്യനാകണം 
*കനൽപൊട്ട് 
*പ്രവാസദുഖം 
*ഒരു നാത്തൂൻ പാട്ട്
*രക്തസാക്ഷി
*ഉണരാത്ത പദ്മതീർത്ഥങ്ങൾ
*പക
*കാത്തിരുപ്പ്
*കളഞ്ഞുപോയ സുഹൃത്ത്
*ഇടം
*ഒരു ഭടന്റെ ഓർമ്മയ്ക്ക്
*കൊഴിയുന്ന ഇലകൾ പറഞ്ഞത്‌ 
*ഓണം
*തിരികെ യാത്ര
*ഓർമ മഴക്കാറ്
*നെല്ലിക്ക
*ദുസ്വപ്ന ദേവത
*കടം, കടമ, കടമ്മനിട്ട
*നിരാലംബൻ
*ഒൻപതാം പാടം
*ഉണർത്തുപാട്ട്
*കാഴ്ച 
*നീ കരയാതിരിക്കുക
*സൂര്യകാന്തിനോവ്
*അഗ്നിശലഭങ്ങൾ
*ചെറുത്
*പറയാൻ മറന്നത് 
*ചിത്രത്തിലെ ക്രിസ്തു
*പൊട്ടിയ മുട്ടകൾ
*കവിതകാപ്സൂൾ
*കടം
*രാജ്ഘട്ടിൽ കയറിയ നായ
*ശേഷിപ്പ്
*വെയിൽ പറക്കുന്ന നിഴൽക്കഷണങ്ങൾ
*ഉത്തരം
*പാട്ട് വരുന്ന വഴി
*ചിന്തഭ്രമം

## ചലച്ചിത്രഗാനരചന
*പുലിമുരുകൻ 
*ഒരു നാൾ വരും
*പറയാൻ മറന്നത്
*ഭഗവാൻ
*ചട്ടമ്പിനാട്
*രതിനിർവേദം
*മല്ലു സിംഗ്
*കസിൻസ് 
*നൈറ്റ് ഡ്രൈവ് 
*കായ്പോള 
*മധുരരാജ 
*തത്സമയം ഒരു പെൺകുട്ടി 
*പറങ്കിമല (2014) 
*ചട്ടക്കാരി (2012)
*ദൈവത്തിന്റെ സ്വന്തം ക്ളീറ്റസ് 
*നായാട്ട്
*ഭയ്യാ ഭയ്യാ 
*പിക്കറ്റ് 43 
*കർമ്മയോദ്ധ

## നാടക ഗാനരചന
*അമ്മക്കിളി 

## പുരസ്കാരങ്ങൾ
*മികച്ച ഗാനരചയിതാവിനുള്ള ഏഷ്യാനെറ്റ് ടി.വി. അവാർഡ്
*മികച്ച ഗാനരചയിതാവിനുള്ള സൂര്യ ടി വി അവാർഡ്
*ബ്രഹ്മാനന്ദൻ പുരസ്കാരം
*ജെ സി പുരസ്കാരം
## അവലംബം



വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:മലയാളകവികൾ
വർഗ്ഗം:മലയാളചലച്ചിത്രഗാനരചയിതാക്കൾ
കവി പ്രദീപ്

ഇന്ത്യയിലെ പ്രസിദ്ധനായ കവിയും ചലച്ചിത്രഗാനരചയിതാവും പിന്നണിഗായകനുമായിരുന്നു **കവി പ്രദീപ്** (ഫെബ്രുവരി 6, 1915 - ഡിസംബർ 11, 1998). ഇന്ത്യാ-ചൈന യുദ്ധത്തിൽ മരണമടഞ്ഞ ഭടന്മാരുടെ സ്മരണക്കായി രചിച്ച "ആയെ മേരെ വതൻ കെ ലോഗോ " എന്ന ദേശഭക്തി ഗാനത്തിലൂടെയാണ് പ്രദീപ് ഏറെ അറിയപ്പെട്ടത്. 1963 ലെ റിപ്പബ്ലിക് ദിനത്തിൽ ഡൽഹിയിലെ രാംലീല മൈതാനത്തിൽ അന്നത്തെ പ്രധാനമന്ത്രി നെഹ്റുവിന്റെ സാന്നിദ്ധ്യത്തിൽ ഇന്ത്യയുടെ വാനമ്പാടി ലതാ മങ്കേഷ്കർ ഈ ഗാനം ആലപിച്ചത് വളരെ പ്രസിദ്ധമാണ്‌. അന്ന്  ഈ ഗാനം കേട്ട് നെഹ്റുവിന്റെ കണ്ണുകൾ ഈറനണിഞ്ഞു. ഈ ഗാനത്തിന്റെ ഒരു ടേപ്പ് ആ വേദിയിൽ വെച്ച് അദ്ദേഹത്തിന്‌ സമ്മാനിക്കുകയുണ്ടായി.

പലതരത്തിലുള്ള പ്രലോഭനങ്ങളുണ്ടായിരുന്നങ്കിലും അതിനെയൊക്കെ അവഗണിച്ച് ഈ ഗാനത്തിന്റെ റോയൽറ്റി ഇനത്തിലുള്ള വൻതുക  യുദ്ധത്തിൽ വിധവകളായവർക്കുള്ള ഫണ്ടിലേക്കു സംഭാവന ചെയ്തു കവി പ്രദീപ്. 2005 ഓഗസ്റ്റ് 25-ന്‌ ബോംബെ ഹൈക്കോടതി, കുടിശ്ശികയുള്ള പത്തു ലക്ഷം രൂപ ഈ ഫണ്ടിലേക്ക് നൽകാൻ "സരിഗമ"(എച്ച്.എം.വി) യോട് ഒരു ഉത്തരവിലൂടെ ആവശ്യപ്പെട്ടു.

അഞ്ച് ദശാബ്ദത്തോളം സജീവമായിരുന്ന അദ്ദേഹത്തിന്റെ കാവ്യജീവിതത്തിൽ 1,700 പരം ഗാനങ്ങൾ എഴുതി. *ദേശഭക്തി കവിതകൾ*, 72 ചിത്രങ്ങൾക്കുള്ള ഗാനങ്ങൾ എന്നിവ ഉൾപ്പെടെയാണിത്. പിന്നീട് അദ്ദേഹത്തെ "രാഷ്ട്രകവി" ആയി തിരഞ്ഞെടുക്കുകയും കവി പ്രദീപ് എന്ന പേരിൽ അറിയപ്പെടുകയും ചെയ്തു.

1997-ൽ ഇന്ത്യൻ ചലച്ചിത്രരംഗത്തെ ഉന്നത പുരസ്കാരമായ ദാദാസാഹിബ് ഫാൽക്കെ പുരസ്കാരം നൽകി അദ്ദേഹത്തെ ആദരിച്ചു.

## അവലംബം


വർഗ്ഗം:1915-ൽ ജനിച്ചവർ
വർഗ്ഗം:1998-ൽ മരിച്ചവർ
വർഗ്ഗം:ഫെബ്രുവരി 6-ന് ജനിച്ചവർ
വർഗ്ഗം:ഡിസംബർ 11-ന് മരിച്ചവർ
വർഗ്ഗം:ഹിന്ദി ചലച്ചിത്രപിന്നണിഗായകർ
വർഗ്ഗം:ഹിന്ദി ചലച്ചിത്രഗാനരചയിതാക്കൾ
വർഗ്ഗം:ദാദാസാഹിബ് ഫാൽക്കെ പുരസ്കാരജേതാക്കൾ
ആൽ മാവ്

കേരളത്തിൽ ആദ്യകാലത്ത് ആലും മാവും ഒരുമിച്ചു ഒരു കുഴിയിൽ ചില പ്രധാന കവലകളിൽ നടുന്ന രീതിയാണിത്. ഇങ്ങനെ വളർന്നു വരുന്ന മരങ്ങൾ ഒറ്റ മരമായി കാണപ്പെടുന്നു. തൃശ്ശൂരിലെ മണപ്പുറത്ത് ( ചേറ്റുവ മുതൽ കൊടുങ്ങല്ലൂർ വരെ) പൊതുവെ ഈസ്റ്റ് ടിപ്പു സുൽത്താൻ റോഡിൽ ആൽ മാവുകൾ കണ്ടുവരുന്നു. വാടാനപ്പള്ളിയിൽ ഒരു ബസ്സ് സ്റ്റോപ്പിന്റെ പേർ ആൽ മാവ് എന്നാണു, തൃപ്രയാറും ആൽമാവ് ഉണ്ട്.
വി.ടി. ഇന്ദുചൂഡൻ

മലയാളത്തിലെ ഒരു പത്രപ്രവർത്തകനും എഴുത്തുകാരനുമായിരുന്നു **വി.ടി. ഇന്ദുചൂഡൻ** (സെപ്റ്റംബർ 19, 1919 - ജനുവരി 25, 2002). കമ്മ്യൂണിസ്റ്റ് അനുഭാവിയായിരുന്ന ഇദ്ദേഹം ദേശാഭിമാനി പത്രത്തിന്റെ പത്രാധിപരുമായിരുന്നു.

## ജീവിതരേഖ
1919-ൽ കൊടുങ്ങല്ലൂരിൽ ഇദ്ദേഹം ജനിച്ചത്.  ബിരുദമെടുത്ത ശേഷം ഇന്ത്യൻ നാഷണൽ കോൺഗ്രസ്സിലും കൊച്ചി പ്രജാമണ്ഡലത്തിലും പ്രവർത്തിച്ച ഇദ്ദേഹം ഇന്ത്യൻ സ്വാതന്ത്ര്യസമരത്തിലും പങ്കെടുത്തു. പിന്നീടാണ് കമ്മ്യൂണിസ്റ്റ് പ്രസ്ഥാനത്തോട് ആകർഷിക്കപ്പെട്ടത്. തുടർന്ന് അവിഭക്ത കമ്യൂണിസ്റ്റു പ്രസ്ഥാനത്തിൽ കുറേക്കാലം പ്രവർത്തിച്ച ഇന്ദുചൂഡൻ ചരിത്രഗവേഷണം, ലളിതകലകൾ  എന്നിവയിലും പ്രത്യേക താല്പര്യം പുലർത്തി.  (1946) ൽ ദേശാഭിമാനി പത്രാധിപരായി. പത്രം കണ്ടുകെട്ടിയപ്പോൾ ഒളിവിൽ പോയി.  'ജഗൽസാക്ഷി* എന്നീ പത്രത്തിന്റെ അധിപനായും ഇദ്ദേഹം സേവനം അനുഷ്ടിച്ചിട്ടുണ്ട്.കൊടുങ്ങല്ലൂർ ക്ഷേത്രത്തേക്കുറിച്ച് ഇംഗ്ലീഷ് പുസ്തകമെഴുതി. മാർക്‌സിന്റെ മൂലധന വിവർത്തനത്തിൽ പങ്കളിയായിരുന്നു.

1964-ൽ കമ്മ്യൂണിസ്റ്റ് പാർട്ടി പിളർന്നതിനെ തുടർന്ന് ഇന്ദുചൂഡൻ [[സി.പി.ഐ.|സി.പി.ഐയോടൊപ്പം]] നിന്നു. ഇതിനെത്തുടർന്ന് രണ്ടു ദശകത്തോളം പത്രാധിപരായി സേവനമനുഷ്ഠിച്ച *ദേശാഭിമാനി* പത്രവും വിടേണ്ടിവന്നു. 1972 മുതൽ 1978 വരെ ഇദ്ദേഹം [[കേരള കലാമണ്ഡലം|കേരള കലാമണ്ഡലത്തിന്റെ]] സെക്രട്ടറിസ്ഥാനം വഹിച്ചു.

[[വള്ളത്തോൾ നാരായണമേനോൻ|മഹാകവി വള്ളത്തോൾ നാരായണമേനോന്റെ]] മകൾ മല്ലികയാണ് ഭാര്യ. രണ്ട് ആൺമക്കളും ഒരു മകളുമുണ്ട്.

==സാഹിത്യരംഗത്ത്==
*ആമിനാബീവി*, *ചാണക്യൻ* എന്നീ [[തൂലികാനാമം|തൂലികാനാമങ്ങളിലാണ്]] ഇദ്ദേഹം എഴുതിയിരുന്നത്. വെൽഡൽ വിൽക്കിയുടെ വൺവേൾഡിന്റെ (ഏകലോകം) വിവർത്തനത്തിനു പുറമേ *ശുദ്ധീകരണം*, *നിവർന്നു നിൽക്കാറായി* എന്നീ പ്രഹസനങ്ങളും *കലയും മാർക്സിസവും'' എന്ന ഒരു നിരൂപണഗ്രന്ഥവും ഇദ്ദേഹം എഴുതിയിട്ടുണ്ട്.

## അവലംബം


വർഗ്ഗം:1919-ൽ ജനിച്ചവർ
വർഗ്ഗം:  2002-ൽ മരിച്ചവർ
വർഗ്ഗം:സെപ്റ്റംബർ 19-ന് ജനിച്ചവർ
വർഗ്ഗം:ജനുവരി 25-ന് മരിച്ചവർ

വർഗ്ഗം:മലയാളസാഹിത്യനിരൂപകർ
വർഗ്ഗം:മലയാളം വിവർത്തകർ
വർഗ്ഗം:ഇന്ത്യയിലെ പത്രപ്രവർത്തകർ
വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ
ഇന്ദുചൂഡൻ (വിവക്ഷകൾ)

*ശിവൻ
*കെ.കെ. നീലകണ്ഠൻ - **ഇന്ദുചൂഡൻ** എന്ന തൂലികാനാമത്തിൽ അറിയപ്പെടുന്ന പക്ഷിനിരീ‍ക്ഷകൻ
*വി.ടി. ഇന്ദുചൂഡൻ - മലയാളത്തിലെ ഒരു പത്രപ്രവർത്തകനും എഴുത്തുകാരനും
എസല

ഓഗസ്റ്റ് മാസത്തിൽ ശ്രീലങ്കയിലെ കാൻഡിയിൽ നടക്കുന്ന ഒരു ഉത്സവമാന് എസല. ദളദ മാലിഗാവ ബുദ്ധക്ഷേത്രത്തിലെ ദന്താവശിഷ്ടവും വഹിച്ചു കൊണ്ടു ഘോഷയാത്രയായ **ദളദ പെരഹേര** അഥവ **എസല പെരഹേരയോടെയാണ്** ഈ ഇത്സവം സമാപിക്കുന്നത്. ബുദ്ധക്ഷേത്രത്തിലെ ദന്താവശിഷ്ടം വളരെ വിരളമായി മാത്രമേ ജനങ്ങളെ കാണിക്കുകയുള്ളൂ. എങ്കിലും എസല ഉത്സവകാലത്ത് ദന്താവശിഷ്ടം ഒരു സ്വർണപേടകത്തിലാക്കി, അലങ്കരിച്ച ആനപ്പുറത്തേറ്റി എഴുന്നള്ളിക്കുന്നു. സന്യാസിമാരും നൃത്തവാദ്യമേളക്കാരും ഇതിനെ അകമ്പടി സേവിക്കുന്നു.

എസല പെരഹേര, എന്ന ഈ പ്രദക്ഷിണം ആദ്യകാലളിൽ ഒരു ഹൈന്ദവ ഉത്സവമായിരുന്നു. പതിനെട്ടാം നൂറ്റാണ്ടിൽ ശ്രീലങ്ക സന്ദർശിച്ച ചില സയാമി സന്യാസിമാരുടെ പരാതിപ്രകാരമാണ് ദന്താവശിഷ്ടം ഈ ഉത്സവത്തിൽ എഴുന്നള്ളിച്ച് ഉത്സവത്തിന് ബുദ്ധമതപരിവേഷം നൽകുന്നതിന് കാൻഡി രാജാവ് ഉത്തരവിട്ടത്‌.
## അവലംബം

വർഗ്ഗം:ശ്രീലങ്കയിലെ ആഘോഷങ്ങൾ
വെദ്ധാ വംശജർ

ശ്രീലങ്കയിലെ ഒരു ആദിമനിവാസികളാണ് വെദ്ധാ വംശജർ. ഇന്ത്യയിൽ നിന്നും ശ്രീലങ്ക ദ്വീപ് വേർപെടുന്നതിനു മുൻപുതന്നെ വെദ്ധാകൾ ഇവിടെ ആവാസം തുടങ്ങിയതായി കരുതുന്നു. ബി.സി.ഇ. 504-ൽ ഇന്ത്യയിൽ നിന്ന് സിംഹളവംശത്തിലെ ആദ്യരാജാവായ വിജയനും സംഘവും ശ്രീലങ്കയിലെത്തിയപ്പോൾ അവിടത്തെ ആദിമനിവാസികളായ വെദ്ധാകളെ കണ്ടു മുട്ടി. ഇക്കാലത്ത് ഇവർ പുരാതനശിലായുഗത്തിലാണ് ജീവിച്ചിരുന്നത്. 

left|thumb|വെദ്ധാ വംശജൻ
ശ്രീലങ്കയിലെ ആദ്യകാല ഗ്രന്ഥമായ മഹാവംശത്തിൽ വെദ്ധാകളെ, **യാക്കർ, നാഗർ, രക്ഷർ** എന്നിങ്ങനെ മൂന്നായി തരം തിരിക്കുന്നു. ഇതിൽ യാക്കരുടെ രാജാവ് വിജയരാജാവിനൊപ്പം അധികാരം പങ്കിട്ട് രാജ്യം ഭരിച്ചിരുന്നു. നൂറ്റാണ്ടുകൾക്കു ശേഷവും വെദ്ധാകൾക്ക് കാര്യമായ സാമൂഹികപുരോഗതി കൈവരിക്കാനായില്ല. സിംഹളർക്കായി ഇവർ അടിമപ്പണി ചെയ്തുപോന്നു. സിംഹളരാജാക്കന്മാരുടെ നഗരങ്ങളുടെ നിർമ്മിതിയിൽ വെദ്ധാകൾ കാര്യമായ പങ്കു വഹിച്ചിട്ടുണ്ട്‌.

ശ്രീലങ്കയുടെ വടക്കും, തെക്കുകിഴക്കുഭാഗത്തുമുള്ള വിദൂരമായ കാടുകളിൽ ഇന്നും കുറച്ച് വെദ്ധാ വംശജർ തങ്ങളുടെ പൌരാണികരീതിയിലുള്ള ജീവിതം തുടരുന്നുണ്ട്. കാലങ്ങൾ കൊണ്ട് ഇവരുടെ എണ്ണത്തിൽ ഗണ്യമായ കുറവുണ്ടായിട്ടുണ്ട്. രോഗങ്ങളോ, മറ്റുള്ളവരുടെ കൈയേറ്റമോ അല്ല ഇതിനു കാരണം. മറിച്ച് സിംഹളരുമായുള്ള സഹവർത്തിത്വവും മിശ്രവിവാഹവും നിമിത്തം ഇവർ സിംഹളരിൽ അലിഞ്ഞു ചേരപ്പെട്ടു എന്നതാണ് ഇതിന് കാരണം. ഇന്നും ബാക്കിയുള്ള ഗിരിവംശജരായ വെദ്ധാകൾ പൌരാണികമനുഷ്യന്റെ നിലനിൽപ്പിലേക്ക് വെളിച്ചം വീശുന്നു.

## ജീവിതരീതി

അഞ്ചടി മാത്രം ഉയരമുള്ള വെദ്ധാകൾ മെലിഞ്ഞ ശരീരപ്രകൃതിയുള്ളവരാണ്. ഇവരുടെ വലിയ തലയിൽ മുടി കെട്ടിവക്കാതെ നീണ്ടു വളരുന്നു. റിതി മരത്തിന്റെ തോലാണ്‌ ഇവർ വസ്ത്രമായി ഉപയോഗിക്കുന്നത്.

വെദ്ധകളിലെ ഓരോ കൂട്ടത്തിനും വാർഗ്യു (wargue) എന്നാണ് വിളിക്കുന്നത്. ഓരോ കൂട്ടത്തിനും വേട്ടയാടുന്നതിനും മീൻ‌പിടിക്കുന്നതിനും അവരുടേതായ പ്രദേശങ്ങളുണ്ടാകും. ഗുഹകളിലാണ് ഇവർ താമസിക്കുന്നത്. ഇവർ ചുറ്റിത്തിരിഞ്ഞു നടക്കുന്നവരായതുകൊണ്ട് ഇടക്കിടെ താമസസ്ഥലം മാറ്റിക്കൊണ്ടിരിക്കും. ഇവരുടെ ഇഷ്ടഭക്ഷണമായ ഓന്ത്, മാൻ, grey apes എന്നിവയുടെ ലഭ്യതക്കനുസരിച്ചാണ് ഇവർ താമസസ്ഥലം മാറ്റുന്നത്. വേനൽക്കാലമാകുമ്പോൾ ഈ മൃഗങ്ങൾ, വെള്ളം കിട്ടുന്നയിടങ്ങളിലേക്ക് ചേക്കേറുകയും അതിനോടൊപ്പം വെദ്ധകളും അവർക്കു പിന്നാലെ താമസം മാറ്റുന്നു. മഴക്കാലത്ത് മൃഗങ്ങൾ പലയിടങ്ങളിലായി ചിതറുമ്പോഴും വെദ്ധകൾ ഈ പതിവ് തുടരുന്നു.

അമ്പും വില്ലും, കുന്തം, മഴു തുടങ്ങിയവ ഉപയോഗിച്ചാണ് വെദ്ധകൾ നായാട്ട് നടത്തുന്നത്. നായാടുന്നതിന്, പ്രത്യേകിച്ച് iguana കളെ പിടിക്കുന്നതിന് ഇവർ വേട്ടനായകളെ കൂടെക്കൂട്ടുന്നു. ഈ നായകൾ വെദ്ധകൾക്ക് വളരെ പ്രിയപ്പെട്ട മൃഗങ്ങളാണ്. മൃഗങ്ങളെ വളരെപ്പെട്ടെന്ന്‌ കണ്ടുപിടിക്കുന്നതിൽ വെദ്ധകൾ വിദഗ്ദ്ധരാണ്. മാംസം ചുട്ടും പുഴുങ്ങിയും ഇവർ ഭക്ഷിക്കാറുണ്ട്. truffles, പഴങ്ങൾ, yams, berries തുറ്റങ്ങിയവയും ചിലപ്പോൾ കാട്ടുപൂക്കളും വെദ്ധകൾ മാംസത്തിനൊപ്പം ഭക്ഷിക്കുന്നു. ബംബാര തേനീച്ചകാളുടെ തേൻ ഇവർക്ക് വളരെ ഇഷ്ടപ്പെട്ട ഒന്നാണ്. ജീവൻ പോലും പണയം വെച്ച് ഇവർ തേൻ ശേഖരിക്കാനിറങ്ങാറുണ്ട്. ദിവസേന ആവശ്യത്തിനുള്ള ഭക്ഷണം ലഭ്യമാകാത്ത അവസരങ്ങളിൽ, മരത്തൊലിയിൽ നിന്നും ലഭിക്കുന്ന പശ ചവച്ച് ഇവർ വിശപ്പടക്കാറുണ്ട്.

വെദ്ധകളിലെ സ്ത്രീകൾക്ക് എല്ലാക്കാര്യങ്ങളിലും പുരുഷന്മാരുമായി തുല്യതയുണ്ട്. വെദ്ധാപുരുഷന്മാർ അവരുടെ സ്ത്രീകളോടെ വളരെ വിശ്വസ്തത പുലർത്തുന്നു. വെദ്ധകളുടെ ഗുഹകളിൽ ഓരോ കുടുംബത്തിനുമായി പ്രത്യേകം മേഖലകൾ വേർതിരിച്ചിട്ടുണ്ടാകും.ഗുഹകളിൽ ഇവർ വെറൂം നിലത്ത് കിടന്നുറങ്ങാറില്ല. മറിച്ച് പാറകൊണ്ടുള്ള തട്ടിനുപുറത്തായിരിക്കും ഉറക്കം.

1951-ൽ ശ്രീലങ്ക സർക്കാർ രൂപവത്കരിച്ച പിന്നോക്കവിഭാഗ ബോർഡിന്റെ സംരക്ഷണയിലാണ് വെദ്ധാകൾ ഇന്ന് കഴിയുന്നത്.

## അവലംബങ്ങൾ

## പുറം കണ്ണികൾ

വർഗ്ഗം:ശ്രീലങ്കയിലെ ആദിവാസികൾ
ഹൈഡ്രോഫ്ലൂറിക്ക് അമ്ലം

thumb | 200px | right | സ്ഫടികം കൊണ്ടുനിർമ്മിച്ച പാത്രത്തിൽ ഹൈഡ്രോഫ്ലൂറിക്ക് അമ്ലം സൂക്ഷിക്കാൻ കഴിയുകയില്ല. അതിനാൽ പോളിത്തീൻ കൊണ്ട് നിർമ്മിച്ച് കുപ്പികളിലാണ് ഇവ സൂക്ഷിക്കുക
ഹൈഡ്രജൻ ഫ്ലൂറൈഡിന്റെ (HF) ജലീയലായനിയാണ് **ഹൈഡ്രോഫ്ലൂറിക്ക് അമ്ലം**. സാങ്കേതികമായി ഇതിന്റെ ജലീയ ലായനി  ദുർബല അമ്ലം (weak acid) എന്ന വിഭാഗത്തിൽ പെടുന്നു എങ്കിലും അതീവമായ നാശനശേഷിയുള്ള ഒരു അമ്ലമാണ്  ഇത്.  മിക്ക വസ്തുക്കളേയും നാശനത്തിന് വിധേയമാക്കാൻ ഈ ദുർബല അമ്ലത്തിന് കഴിയും. സ്ഥടികത്തെ വരെ ദ്രവിപ്പിക്കാൻ ഈ അമ്ലത്തിന് ശേഷിയുണ്ട്. ഹൈഡ്രോഫ്ലൂറിക്ക് ആസിഡ് ഗ്ലാസിലെ സിലിക്കൺ ഡയോക്സൈഡുമായി പ്രവർത്തിച്ച്  സിലിക്കൺ ടെട്രാ ഫ്ലൂറൈഡ് വാതകവും  ഹെക്സാഫ്ലൂറോ സിലിസിക് അമ്ലവും ഉണ്ടാക്കുന്നു.  ഗ്ലാസിനെ ലയിപ്പിക്കാൻ കഴിവുള്ളതിനാൽ പോളിത്തീൻ , ടഫ്ലോൺ തുടങ്ങിയവ കൊണ്ട് നിർമ്മിച്ച പാത്രത്തിലാണ് ഇത് സൂക്ഷിക്കുക.

ശുദ്ധ (നിർജ്ജല) ഹൈഡ്രജൻ ഫ്ലൂറൈഡ് സൾഫ്യൂറിൿ അമ്ലത്തോളം ശക്തിയേറിയ ഒരമ്ലമാണ്. മാത്രമല്ല,  ഹൈഡ്രജൻ ഫ്ലൂറൈഡിന്റെ മറ്റുള്ള ചില ലായകങ്ങളിലുള്ള ലായനി (ഉദാ: അസിറ്റിക് ആസിഡ്) മറ്റ് ഹൈഡ്രജൻ ഹാലൈഡുകളുടെ ലായനികളെക്കാൾ അമ്ലത്വം കൂടിയതാണ്.

## നിർമ്മാണം

ഫ്ലൂർസ്പാർ എന്നറിയപ്പെടുന്ന ഫ്ലൂറൈറ്റിനെ  ഗാഢ സൾഫ്യൂറിക്ക് അമ്ലവുമായി പ്രവർത്തിപ്പിച്ചാണ് ഹൈഡ്രോഫ്ലൂറിക്ക് ആസിഡ് നിർമ്മിക്കുന്നത്. 2500c ൽ നടക്കുന്ന ഈ പ്രവർത്തനത്തിൽ കാൽസ്യം സൾഫേറ്റും നിർമ്മിക്കപ്പെടുന്നു.

നിർമ്മാണത്തിന്റെ രാസപ്രവർത്തന സമവാക്യം
:CaF2  +  H2SO4  →  2 HF  + CaSO4

## ഉപയോഗം
നിരവധി ഉപയോഗങ്ങൾ ഉണ്ട്. എണ്ണസംസ്കരണം, ഫ്ലൂറിൻ കലർന്ന ഓർഗാനിക്ക് സംയുക്ത നിർമ്മാണം, ഫ്ലൂറൈഡുകൾ നിർമ്മിക്കൽ തുടങ്ങി വിവിധ മേഖലകളിൽ ഹൈഡ്രജൻ ഫ്ലൂറൈഡ് അമ്ലം ഉപയോഗിക്കുന്നു.

## സുരക്ഷ

വളരെയധികം സുരക്ഷയോടു കൂടിമാത്രം കൈകാര്യം ചെയ്യേണ്ട അമ്ലമാണിത്. അതീവ ദ്രവീകരണ ശേഷിയുള്ള ഈ അമ്ലം മനുഷ്യശരീരത്തെ സംബന്ധിച്ചിടത്തോളം അപകടകാരിയാണ്. ത്വക്കിലൂടെ ശരീരത്തിനുള്ളിലേക്ക് വ്യാപിക്കാൻ ഇതിന് കഴിയും. ത്വക്കിനെ വലിയതോതിൽ നശിപ്പിക്കാതെ തന്നെ അകത്തുകടക്കുന്ന ഈ അമ്ലം എല്ലുകളെ ദുർബലപ്പെടുത്തും. രക്തത്തിലെ കാൽസ്യവുമായാണ് പ്രവർത്തിക്കുന്നതെങ്കിൽ ഹൃദയാഘാതത്തിനു തന്നെ കാരണമായേക്കാവുന്ന സ്ഥിതി വിശേഷവും സംജാതമാകാം. ഫ്ലൂറിൻ അടങ്ങിയ ടഫ്ലോൺ പോലുള്ള പദാർത്ഥങ്ങൾ കത്തുമ്പോൾ ഹൈഡ്രജൻ ഫ്ലൂറൈഡ് നിർമ്മിക്കപ്പെടാം. അന്തരീക്ഷത്തിലെ ജലവുമായി സമ്പർക്കത്തിലാവുന്ന നിമിഷം തന്നെ ഹൈഡ്രോഫ്ലൂറിക്ക് അമ്ലമായി ഇത് മാറും. അതിനാൽ ഇത്തരം പദാർത്ഥങ്ങൾ കത്തുമ്പോൾ ഉണ്ടാകുന്ന പുക ശ്വസിക്കുന്നത് അരോഗ്യത്തെ ഹാനികരമായി ബാധിക്കാം

## അവലംബം

1. http://publicsafety.tufts.edu/ehs/?pid=18 

## ബാഹ്യ ലിങ്കുകൾ

* International Chemical Safety Card 0283
* NIOSH Pocket Guide to Chemical Hazards
*  (HF)
*  (5HF)
*  (6HF)
*  (7HF)
* "Hydrofluoric Acid Burn", *[[The New England Journal of Medicine]]*—Acid burn case study

വർഗ്ഗം:രസതന്ത്രം
വർഗ്ഗം:അമ്ലങ്ങൾ
വർഗ്ഗം:ഫ്ലൂറൈഡുകൾ
ഹേബർ പ്രക്രിയ

200px | right | thumb | ഫ്രിറ്റ്സ് ഹേബർ. ഹേബർ പ്രക്രിയ ആവിഷ്കരിച്ച ശാസ്തത്രജ്ഞൻ
അമോണിയയുടെ വ്യാവസായിക നിർമ്മാണത്തിനായി ഉപയോഗിക്കുന്ന പ്രക്രിയ. 1909 ൽ ഫ്രിറ്റ്സ് ഹേബർ ആണ് ഇത് ആവിഷ്കരിച്ചത്. 500oC ൽ 250 അന്തരീക്ഷമർദ്ദത്തിൽ നൈട്രജൻ വാതകത്തേയും ഹൈഡ്രജൻ വാതകത്തേയും കൂട്ടിയോജിപ്പിച്ചാണ് അമോണിയ നിർമ്മിക്കുന്നത്. 	സുഷിരങ്ങളുള്ള ഇരുമ്പാണ് ഉൽപ്രേരകമായി ഉപയോഗിക്കുന്നത്. ഓസ്മിയം ആണ് മികച്ച ഉൽപ്രേരകം എങ്കിലും വിലകൂടുതലായതിനാൽ സൂക്ഷ്മസുഷിരങ്ങളുള്ള ഇരുമ്പ് തന്നെയാണ് സാധാരണയായി ഉപയോഗിക്കുന്നത്.

## രസതന്ത്രം

:N2 (g) + 3 H2 (g)  2 NH3 (g) (ΔH = −92.4 kJ·mol−1)

വർഗ്ഗം:ബി.എ.എസ്.എഫ്
വർഗ്ഗം:രാസപ്രക്രിയകൾ
വർഗ്ഗം:ഉൽ‌പ്രേരണം
വർഗ്ഗം:വ്യാവസായിക വാതകങ്ങൾ
കനോലി കനാൽ

മലബാർ ജില്ലാ കളക്ടറായിരുന്ന എച്ച്.വി. കാനോലി 1848-ൽ കോഴിക്കോട് മുതൽ കൊടുങ്ങല്ലൂർ വരെ ഒരു വിശാല ജല ഗതാഗത മാർഗ്ഗം എന്ന ഉദ്ദേശത്തോടെ പുഴകളെയും ജലാശയങ്ങളെയും കനാലുകൾ നിർമ്മിച്ചു കൂട്ടിയിണക്കി. ഇങ്ങനെയുണ്ടാക്കിയ തീരദേശ ജലഗതാഗതമാർഗ്ഗത്തെ **കാനോലി കനാൽ**എന്നു വിളിക്കുന്നു.

കോഴിക്കോട് ജില്ലയിൽ ഈ കനാൽ വടക്ക് കോരപ്പുഴയെയും തെക്ക് കല്ലായിപ്പുഴയെയും ബന്ധിപ്പിക്കുന്നു. ഈ ഭാഗത്ത് 11.4 കിലോമീറ്റർ ദൈർഘ്യമുള്ള ഈ കനാലിന്റെ വീതി വിവിധയിടങ്ങളിലുയം 6-20 മീറ്ററുകൾക്കിടയ്ക്കാണ്. മൺസൂൺ മഴ ലഭിക്കുമ്പോൾ കനാലിലെ ജലവിതാനം 2 മീറ്റർ വരെ ഉയരാറുണ്ട്.

## പേരിനു പിന്നിൽ
കാനോലി സായിപ്പിനെ രണ്ടു ഏറനാട്ടുകാർ വെസ്റ്റ് ഹിൽ ബാരക്സിൽ വെച്ചു കൊലപ്പെടുത്തിയതിനു ശേഷമാണു ഈ കനാൽ, **കാനോലി കനാൽ** എന്നു അറിയപ്പെട്ടുതുടങ്ങിയതു എന്നു കരുതുന്നു.

## ചരിത്രം
മലബാർ ജില്ലാ കളക്ടറായിരുന്ന എച്ച്.വി. കനോലി ഒരു വിശാല ജല ഗതാഗത മാർഗ്ഗം എന്ന ഉദ്ദേശത്തോടെ 1845-ൽ കാനോലി കനാലിന്റെ ഒരു രൂപരേഖ മദ്രാസ്സ് ഗവൺമെന്റിനു സമർപ്പിച്ചു.1846-ൽ ഇതു അനുവദിച്ചുകൊണ്ട് ഉത്തരവായി.1848/1850-ൽ പണി പൂർത്തിയാക്കി.

## ഒന്നാം ഘട്ടം
ആദ്യ ഘട്ടത്തിൽ ഏലത്തൂർ പുഴയെ കല്ലായി  പുഴയോടും,കല്ലായി പുഴയെ ബേപ്പൂർ പുഴയോടും ബന്ധിപ്പിച്ചു.1848-ൽ അങ്ങനെ ഒന്നാം ഘട്ടം പൂർത്തിയാക്കി.

## രണ്ടാം ഘട്ടം
രണ്ടാം ഘട്ടത്തിൽ പൊന്നാനി,ചാവക്കാട് ഭാഗങ്ങളെ ഉൾപ്പെടുത്തി കൊടുങ്ങല്ലൂർ വരെയുള്ള പുഴകളെയും ജലാശയങ്ങളെയും സം‌യോജിപ്പിക്കുന്ന കനാലുകളും നിർമ്മിച്ചു തുടങ്ങി.കാനോലി സായിപ്പിന്റെ മരണത്തെ തുടർന്നു കാനോലി കനാലിന്റെ ശനിദശയും തുടങ്ങി.പണി പൂർത്തിയാകാത്ത പോന്നാനി ഭാഗത്ത്  ഇനി പണി തുടരേണ്ട എന്നു എഞ്ചിനിയർ തീരുമാനിച്ചു.പിന്നീട് വന്ന കളക്ടർ  റോബിൻസൺ താത്പര്യം എടുത്തതിനാലാണു 1850-ൽ പണി പൂർത്തീകരിക്കൻ കഴിഞ്ഞത്.

### <big>2018-ലെ ശുചീകരണ യജ്ഞം</big>
വിവിധ ഘട്ടങ്ങളിലായി കനാലിൽ ശുചീകരണ പ്രവർത്തനങ്ങൾ നടത്തി &nbsp;

2018 ലെ പ്രളയ സമയത്ത്&nbsp; കനോലി കനാൽ കരകവിഞ്ഞൊഴുകി സരോവരം ബയോപാർക്ക് അടക്കമുള്ളവ മുങ്ങിപ്പോവുകയും മലിനമാക്കപ്പെടുകയും ചെയ്തിരുന്നു. ഈ സാഹചര്യത്തിലാണ് 11.2 കി.മി ദൂരത്ത് ശുചീകരണം ജില്ലാ ഭരണകൂടത്തിന്റെ നേതൃത്വത്തിൽ തുടങ്ങിയത്.നിറവ് റസിഡൻറ് അസോസിയേഷൻ്റെ സഹകരണത്തോടെ പദ്ധതിക്ക് തുടക്കമിട്ടു, കനാലിൻറെ വിവിധ ഭാഗങ്ങൾ ശുചീകരിച്ചു. 

*കനോലി കനാലിലെ മാലിന്യങ്ങൾ നീക്കി പൂർവ സ്ഥിതിയിലെത്തിക്കുകയാണ് പദ്ധതിയുടെ ലക്ഷ്യം* 

## ഇതുകൂടി കാണുക
*എച്ച്.വി. കനോലി

## അവലംബം


വർഗ്ഗം:കേരളത്തിലെ ജലഗതാഗതം
വർഗ്ഗം:കേരളത്തിലെ തടാകങ്ങൾ
സ്ട്രെസ്സ് ബാൾ

ഏഴു സെന്റീമീറ്ററോ അതിൽ താഴെയോ മാത്രം വ്യാസം വരുന്ന വഴക്കമുള്ള ഒരു കളിപ്പാട്ട പന്താണ്‌ **സ്‌ട്രസ്സ് ബാൾ** (English: Stress Ball) . കൈകളിൽ വെച്ച് അമർത്തുകയും വിരലുകൾ കൊണ്ട് ഒതുക്കുകയും ചെയ്യാൻ ഉപയോഗിക്കുന്ന ഈ പന്ത് ശാരീരിക ക്ലേശം ലഘൂകരിക്കുന്നതിനും വിരലുകളിലെ മാംസപേശികൾക്കുണ്ടാവുന്ന പിരിമുറുക്കം അകറ്റാനും അവയ്ക്ക് വ്യായാമം നൽകാനും സഹായിക്കുന്നു.

## വിവരണം

വിവിധ തരത്തിലുള്ള സ്‌ട്രസ്സ്  പന്തുകളുണ്ട്. ഫോം റബ്ബർ കൊണ്ട് ഉണ്ടാക്കുന്നതാണ്‌  ഒരു രീതി. ശാരീരിക രോഗചിക്ത്സയിൽ (physical therapy) ഉപയോഗിക്കുന്ന തരം പന്തുകൾക്കുള്ളിൽ വ്യത്യസ്ത സാന്ദ്രതയിലുള്ള ദ്രവങ്ങൾ ഉപയോഗിക്കുന്നു.ഇത് തുണികൊണ്ടുള്ളതായിരിക്കും. മറ്റു ചിലത് റബ്ബർ കൊണ്ടുള്ളവയാണ്‌. ഈ പന്തിനകത്ത് നല്ലയിനം പൊടികൾ(powder) ഉപയോഗിക്കുന്നു.രണ്ടാമതു പറഞ്ഞത് നമുക്കും വീട്ടിൽ തന്നെ നിർമ്മിക്കാവുന്നതാണ്‌. ഒരു ബലൂണിൽ അപ്പക്കാരം(Baking soda) നിറച്ച് ഇതുണ്ടാക്കാം.

സ്‌ട്രസ്സ് പന്ത് എന്നാണ്‌ പേരെങ്കിലും എല്ലാ സ്‌ട്രസ്സ്  പന്തുകളും വൃത്താകൃതിയിലുള്ളവയല്ല. വ്യാപാര  സ്ഥാപനങ്ങളുടെ ചിഹ്നം പതിച്ച ആകർഷകമായ രൂപകല്പനയിലും വിവിധ ആകൃതിയിലുമുള്ള  സ്‌ട്രസ്സ് പന്തുകൾ  ഇന്ന് ലഭ്യമാണ്‌. വ്യാപാര -വ്യവസായ-കച്ചവട സ്ഥാപനങ്ങളുടെ പ്രചരണ സമ്മാനമായി (promotional gift) ജോലിക്കാർക്കും ഉപഭോക്താക്കൾക്കും ഇത് നൽകപ്പെടുന്നു. ഇംഗ്ലണ്ടിലെ മൂന്നാമത്തെ ഏറ്റവും വലിയ പ്രചരണ സമ്മാനമാണ്‌  സ്‌ട്രസ്സ് ബാൾ. ദീർഘനേരം കമ്പ്യൂട്ടറും ടൈപ്പ്റൈറ്ററും ഉപയോഗിക്കുന്നവരിൽ ഇന്ന് കാണപ്പെടുന്ന കാർപൽ ടണൽ -കൈകളിലെ മുഷ്ടികളിൽ ഞരമ്പുകളും മാംസപേശികളും കടന്നുപോകുന്ന പാത- അസുഖം (carpal tunnel syndrome) പോലുള്ളവയ്ക്ക്  സ്‌ട്രസ്സ് പന്തുകൾ ഉപയോഗിക്കുന്നത് നല്ലതാണ്‌.
വിപണനാവശ്യം പരിഗണിച്ച്  നൂറുകണക്കിന്‌ രൂപത്തിലും ആകൃതിയിലും ഇത് നിർമ്മിക്കപ്പെടുന്നു .

## അവലംബം


വിഭാഗം: ശാരീരിക രോഗചിക്ത്സ
വിഭാഗം:വ്യാപാര പ്രചരണ വസ്തുക്കൾ
സ്റ്റോപ്പ് വയലൻസ്

2002-ൽ പുറത്തിറങ്ങിയ, എ.കെ. സാജൻ സംവിധാനം ചെയ്‌ത ഒരു ആക്ഷൻ ചിത്രമാണ് ***സ്‌റ്റോപ്‌ വയലൻസ്***‌. ചിത്രത്തിൽ പൃഥ്വിരാജ്, വിജയരാഘവൻ, സജി സോമൻ, താര കല്യാൺ, ചന്ദ്ര ലക്ഷ്‌മൺ തുടങ്ങിയവർ പ്രധാന വേഷങ്ങളിൽ അഭിനയിച്ചു. കൊച്ചി കേന്ദ്രമായ ഗുണ്ടാ സംഘങ്ങളുടെ കഥ പറഞ്ഞ ഈ സിനിമയിൽ ഒരു സംവിധായകന്റെ വേഷത്തിൽ ലോഹിതദാസും അഭിനയിക്കുകയുണ്ടായി.

## അഭിനേതാക്കൾ
* പൃഥ്വിരാജ് – സാത്താൻ
* വിജയരാഘവൻ – ഗുണ്ട സ്റ്റീഫൻ
* ചന്ദ്ര ലക്ഷ്മൺ – ഏയ്ഞ്ചലീന
* താര കല്യാൺ – അഡ്വ. പോളി
* സാദിഖ് – ശേഖരൻ
* സജി സോമൻ – ആസിഡ്
* മധുപാൽ – ആന്റണി
* വിനായകൻ – മൊന്ത
* എ.കെ. ലോഹിതദാസ്

## നിർമ്മാണം
*വയലൻസ്* എന്നായിരുന്നു ചിത്രത്തിന് ആദ്യം പേരിട്ടിരുന്നത്. എന്നാൽ സെൻസർ ബോർഡിന്റെ എതിർപ്പിനെത്തുടർന്ന് *സ്റ്റോപ്പ് വയലൻസ്* എന്നു പുനർനാമകരണം ചെയ്യുകയായിരുന്നു.

## അവലംബം

## പുറത്തേക്കുള്ള കണ്ണികൾ
* 
* 

വർഗ്ഗം:2002-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പൃഥ്വിരാജ് അഭിനയിച്ച ചലച്ചിത്രങ്ങൾ
നിരീക്ഷണയോഗ്യ പ്രപഞ്ചം

[thumb|right|350px|[ഹബ്ബിൾ അൾട്രാ ഡീപ് ഫീൽഡ് 
എന്ന ചിത്രം. അഗ്നികുണ്ഡം നക്ഷത്രരശിയിലെ ഒരു ചെറിയ ഭാഗത്തെ ഈ ചിത്രത്തിൽ ദൃശ്യപ്രപഞ്ചത്തിലെ ചെറുതും വളരെ ചുവപ്പുനീക്കം കാണിക്കുന്നതുമായ താരാപഥങ്ങൾ അവയുടെ 13 ബില്ല്യൺ വർഷങ്ങൾക്ക് മുൻപത്തെ അവസ്ഥയിൽ ദൃശ്യമാകുന്നു.]]

ബിഗ്‌ ബാങ്ങ് പ്രപഞ്ചശാസ്ത്രം അനുസരിച്ച്, പ്രപഞ്ചത്തിന്റെ വികാസം ആരംഭിച്ചതുമുതൽ ഇപ്പോൾ വരെയുള്ള സമയം കൊണ്ട് പ്രകാശത്തിന് കടന്നെത്താൻ കഴിയുന്ന ദൂരപരിധിയിൽ സ്ഥിതിചെയ്യുകയാൽ, ഭൂമിയിൽ നിന്ന് വർത്തമാനകാലത്തിൽ വീക്ഷിക്കാൻ സാധിക്കുന്ന താരാപഥങ്ങളും മറ്റ് ദ്രവ്യങ്ങളുമുൾപ്പെടുന്ന പ്രപഞ്ചത്തിന്റെ ഭാഗമാണ്‌ **നിരീക്ഷണയോഗ്യ പ്രപഞ്ചം**. പ്രപഞ്ചത്തിന്റെ വിതരണം എല്ലായിടത്തും ഒരേതരത്തിലാണെന്നെടുക്കുകയാണെങ്കിൽ നിരീക്ഷണയോഗ്യ പ്രപഞ്ചത്തിന്റെ അതിരുകളിലേക്ക് എല്ലാ ദിശയിലും ഒരേ ദൂരമായിരിക്കും. അതായത്, നിരീക്ഷണയോഗ്യ പ്രപഞ്ചത്തിന് ഗോളാകാരവും, അതിന്റെ കേന്ദ്രം നിരീക്ഷകനുമായിരിക്കും. പ്രപഞ്ചത്തിന്റെ മൊത്തം ആകാരം ഗോളമോ മറ്റെന്തെങ്കിലുമോ ആയിരിക്കാം. നിരീക്ഷന്റെ നിലയിൽ നിന്ന് പറയുമ്പോൾ, ഗോളാകാരമായ ഒരു പരിധിക്കുളിലെ പ്രകാശത്തിനാണ് (മറ്റ് വൈദ്യുതകാന്തീക തരംഗങ്ങൾക്കും) അയാളുടെ സമീപത്തെത്തിച്ചേരനുള്ള സമയം ലഭിച്ചിരിക്കുന്നത്. പ്രപഞ്ചത്തിലെ ഒരോ സ്ഥാനത്തിനും അതിന്റേതായ നിരീക്ഷണയോഗ്യ പ്രപഞ്ചമുണ്ടായിരിക്കും. അവ പരസ്പരം ഉള്ളടക്കങ്ങളെ പങ്കുവക്കുന്നവയോ അല്ലാത്തവയോ ആകാം.
 

നിരീക്ഷണയോഗ്യ പ്രപഞ്ചം എന്നതുകൊണ്ടർത്ഥമാക്കുന്നത് നിരീക്ഷണയോഗ്യ പ്രപഞ്ചത്തിലെ വസ്തുക്കളിൽനിന്ന് തത്ത്വത്തിലെങ്കിലും പ്രകാശത്തിന് ഭൂമിയിലെത്തിചേരാൻ കഴിഞ്ഞിരിക്കും എന്നാണ്‌. യഥാർത്ഥത്തിൽ വസ്തുക്കളിൽ നിന്നുള്ള പ്രകാശം വിസരണം വഴി പൂർണ്ണമായും വ്യതിചലിക്കാതെ നമ്മിലേക്കെത്തുന്നൂവെങ്കിൽ മാത്രമേ ആ വസ്തു ദൃശ്യമാവുകയുള്ളൂ, മുൻപ് പ്രപഞ്ചം ഫോട്ടോണുകൾക്ക് സുതാര്യമല്ലാത്ത അവസ്ഥയുണ്ടായിരുന്നു. ഭാവിയിൽ പ്രപഞ്ചത്തിന്റെ ന്യൂട്രിനോകൾ വിഹരിച്ചിരുന്ന പഴയ അവസ്ഥ ദൃശ്യമായേക്കാം. ചിലപ്പോൾ ദൃശ്യപ്രപഞ്ചവും നിരീക്ഷണയോഗ്യ പ്രപഞ്ചവും തമ്മിൽ വേർതിരിച്ചു സൂചിപ്പിക്കാറുണ്ട്, അവസാനത്തെ വിസരണമായ പ്രപഞ്ചത്തിന്റെ അവസ്ഥമുതലുള്ള വികിരണങ്ങളുടെ സഞ്ചാരദൈർഘ്യമാണ്‌ ദൃശ്യപ്രപഞ്ചത്തിന്, എന്നാൽ നിരീക്ഷണയോഗ്യ പ്രപഞ്ചം പ്രപഞ്ചവികാസം ആരംഭിച്ചതുമുതലുള്ള പ്രകാശവികിരണങ്ങൾ ഉൾക്കൊള്ളുന്നതാണ്‌. നിർവ്വചനമനുസരിച്ച് നിരീക്ഷണയോഗ്യ പ്രപഞ്ചത്തിന്റെ വ്യസാർദ്ധം ദൃശ്യപ്രപഞ്ചത്തിന്റെ വ്യസാർദ്ധത്തേക്കാൾ 2% കൂടുതലാണ്.

വർഗ്ഗം:ജ്യോതിർഭൗതികം
പെരിങ്ങൽക്കുത്ത് അണക്കെട്ട്

കേരളത്തിലെ തൃശ്ശൂർ ജില്ലയിലെ ചാലക്കുടി - വാൽപ്പാറ -  ആളിയാർ റൂട്ടിൽ വാഴച്ചാൽ ഫോറെസ്റ് ഡിവിഷനിൽ  അതിരപ്പിള്ളി ഗ്രാമപഞ്ചായത്തിൽ അതിരപ്പിള്ളിക്ക് സമീപമായി ചാലക്കുടിപ്പുഴയിൽ പെരിങ്ങൽകുത്ത് ജലവൈദ്യുത പദ്ധതി  , യുടെ  സ്ഥിതി ചെയ്യുന്ന ഒരു അണക്കെട്ടാണ്‌ **പെരിങ്ങൽകുത്ത്  അണക്കെട്ട്**  അഥവാ **പൊരിങ്ങൽകുത്ത്  അണക്കെട്ട്**. 1957-ലാണ് ഇത് പൂർത്തിയായത്. ആനക്കയം താഴവാരത്തിനു താഴെയാണ് അണക്കെട്ട് സ്ഥാപിച്ചിരിക്കുന്നത്. അണക്കെട്ടിന് 366 മീറ്റർ നീളവും 36.9 മീറ്റർ ഉയരവും ഉണ്ട്. ജലസംഭരണശേഷി 3.2 കോടി ഘനമീറ്ററാണ്. 1949 മേയ് 20-ന് കൊച്ചി രാജാവ് രാമവർമ്മയാണ് ഈ അണക്കെട്ടിന്റെ ശിലാസ്ഥാപനം നിർ‌വഹിച്ചത്. അന്ന് ആരംഭിച്ച നിർമ്മാണജോലികൾ 1957 മേയ് 15-ന് പൂർത്തിയായി. 399 ലക്ഷം രൂപയാണ് ഈ പദ്ധതിക്കായി ചെലവായ മൊത്തം തുക.

അണക്കെട്ടിന്റെ ജലസംഭരണിയിൽ വിനോദസഞ്ചാരികൾക്ക് യന്ത്രത്തോണിസവാരി നടത്താനുള്ള സൗകര്യം ഇവിടെയുണ്ട്.

## വൈദ്യുതി ഉത്പാദനം

ചാലക്കുടി പുഴയിൽ സ്ഥാപിതമായ ആദ്യത്തെ ജലവൈദ്യുത നിർമ്മാണ പദ്ധതി ഇതാണ്. ഇവിടെ സംഭരിക്കുന്ന വെള്ളം താഴെയുള്ള പെരിങ്ങൽകുത്തിലെ ജനറേറ്ററുകളിലേയ്ക്ക് വലിയ പെൻസ്റ്റോക്ക് പൈപ്പുകൾ വഴി എത്തിക്കുന്നു. 8 മെഗാവാട്ട്‌ ശേഷി 4 ഉള്ള ടർബൈനുകൾ ഉപയോഗിച്ച് 32 മെഗാവാട്ട് വൈദ്യുതി ഉത്പാദിപ്പിക്കുന്ന ജലവൈദ്യുതപദ്ധതി 1957 മാർച്ച് 6 നു നിലവിൽ വന്നു. 32 മെഗാവാട്ടാണ് പദ്ധതിയുടെ സ്ഥാപിതശേഷി. 2014 ൽ പദ്ധതി നവീകരിച്ചു 32 മെഗാവാട്ടിൽ നിന്ന് 36 മെഗാവാട്ടായി ഉയർത്തി. നിലവിൽ വാർഷിക ഉൽപ്പാദനം 191 MU ആണ്.

1999 ൽ ഇതിന്റെ കൂടെ മറ്റൊരു ചെറിയ വൈദ്യുത പദ്ധതിയായ **[[പെരിങ്ങൽകുത്ത് ഇടതു തീര ജലവൈദ്യുതപദ്ധതി|പെരിങ്ങൽകുത്ത് ഇടതുതീര എക്സ്റ്റെൻഷൻ പദ്ധതി]] [[പെരിങ്ങൽകുത്ത് ഇടതു തീര ജലവൈദ്യുതപദ്ധതി|,]]** 16 മെഗാവാട്ട് വൈദ്യുതി ഉത്പാദിപ്പിക്കുന്നുണ്ട്. ഇവിടുത്തെ വാർഷിക ഉൽപ്പാദനം 74 MU ആണ്.

## പുതിയ പദ്ധതി
പുതിയതായി ഇവിടെ 24 മെഗാവാട്ടിന്റെ പുതിയ ജലവൈദ്യുതപദ്ധതി ആരംഭിക്കുന്നതിന് കേരള വൈദ്യുതബോർഡ് ഭരണാനുമതി നൽകിയിട്ടുണ്ട് .

## ചിത്രങ്ങൾ


Image:പെരിങ്ങൽകുത്ത് തറക്കല്ല്.jpg|ആധാരശില
Image:പെരിങ്ങൽകുത്ത് വിവരങ്ങൾ ഫലകം 1.jpg|അണക്കെട്ടിന്റെ വിശദവിവരങ്ങൾ
Image:പെരിങ്ങൽകുത്ത് വിവരങ്ങൾ ഫലകം 2.jpg|വൈദ്യുതപദ്ധതിയുടെ വിവരങ്ങൾ
Image:പെരിങ്ങൽകുത്ത് വിവരങ്ങൾ ഫലകം 3.jpg|വെള്ളക്കുഴലിന്റെ വിവരങ്ങൾ
Image:പെരിങ്ങൽകുത്ത് വിവരങ്ങൾ ഫലകം 4.jpg|പദ്ധതിയുടെ നിർമ്മാണസമയത്ത് മരണമടഞ്ഞവരുടെ പട്ടിക


## കൂടുതൽ കാണുക
*കേരളത്തിലെ ജലവൈദ്യുതപദ്ധതികളുടെ പട്ടിക
*കേരളത്തിലെ അണക്കെട്ടുകളുടെ പട്ടിക

## അവലംബം

വർഗ്ഗം:ചാലക്കുടിപ്പുഴയിലെ അണക്കെട്ടുകൾ
വർഗ്ഗം:തൃശ്ശൂർ ജില്ലയിലെ അണക്കെട്ടുകൾ
വർഗ്ഗം:തൃശ്ശൂർ ജില്ലയുടെ ഭൂമിശാസ്ത്രം
വർഗ്ഗം:കേരളത്തിലെ അണക്കെട്ടുകൾ
വർഗ്ഗം:കേരളത്തിലെ ജലവൈദ്യുതപദ്ധതികൾ
ഇന്ദ്രകീലം

ഹൈന്ദവപുരാണങ്ങൾ പ്രകാരം ഹിമാലയത്തിൻറെയും ഗന്ധമാദനത്തിൻറെയും മുമ്പിലുള്ള ഒരു പർവ്വതമാണ് **ഇന്ദ്രകീലം**. മന്ദരപർവതത്തിന്റെ പര്യായമായും ഇത് വ്യവഹരിക്കപ്പെടാറുണ്ട്.  കിരാതർജ്ജുനീയ കഥയുടെ രംഗമാണ് ഇന്ദ്രകീലം.  കിരാതവേഷധാരിയായ ശിവനും അർജ്ജുനനും തമ്മിൽ യുദ്ധമുണ്ടാവുകയും, അർജ്ജുനൻറെ അനന്യസാധാരണമായ അസ്ത്രപ്രയോഗവൈദഗ്ദ്ധ്യം കണ്ട് സന്തുഷ്ടനായിത്തീർന്ന ശിവൻ അർജ്ജുനന് പാശുപതാസ്ത്രം സമ്മാനിക്കുകയും ചെയ്തത് ഈ പർവതത്തിൽ വച്ചായിരുന്നു എന്നാണ് ഐതിഹ്യം.  ഇതിൻറെ അധിദേവത കുബേരനത്രേ. 

## അവലംബം


വർഗ്ഗം:ഹിന്ദു പുരാണകഥകൾ
കൽക്കപ്പൽ

thumb|300px|right|സ്വീഡനിലെ വസ്തരോസ് പ്രവിശ്യയയിലുള്ള അനുന്ദ്‌‌സ്ഹോഗ് എന്ന സ്ഥലത്ത് നിന്നുള്ള കൽക്കപ്പൽ
സ്കാൻഡിനേവിയൻ രാജ്യങ്ങളിൽ വസിക്കുന്ന നോർസ് ജനതയുടെ ഇടയിൽ പണ്ട് നിലനിന്നിരുന്ന സവിശേഷമായ ഒരു ശവസംസ്ക്കാരരീതിയുടെ ബാക്കിപത്രമാണ് **കൽകപ്പൽ**. ശവസംസ്കാരത്തിന് ശേഷം ശവക്കുഴിയെ ചുറ്റി കപ്പലിന്റെ രൂപത്തിൽ ഭൂമിയിൽ ഉയർത്തുന്ന കല്ലുകൾ ആയിരുന്നു നോർ‌സ് ജനതയുടെ ശവസംസ്ക്കാരത്തിന്റെ പ്രത്യേകത. മരിച്ച ആൾക്കുണ്ടായിരുന്ന പദവിയും അധികാരവും ഒക്കെയാണ് ശവകുടീരത്തിൽ ബഹുമാനപൂർവ്വം അർപ്പിക്കുന്ന വസ്തുക്കളെ നിർണ്ണയിച്ചിരുന്നത്. അടിമകളെ ബലിയർപ്പിക്കുന്നതും ഇത്തരം ശവസംസ്കാരത്തിന്റെ ഭാഗമായിരുന്നു. ശവസംസ്ക്കാരത്തിന് ശേഷം ശവകുടീരത്തിൽ കല്ലുകൾ തോണിയുടെ രൂപത്തിൽ ഉയർത്തി വെക്കുന്നു. ഇങ്ങനെ ഉയർത്തി വെച്ചിരിക്കുന്ന കല്ലുകൾ ചിത്രങ്ങളിൽ കാണാം.

എട്ടുമുതൽ പതിനൊന്നാം നൂറ്റാണ്ടുവരം സ്കാൻഡിനേവിയൻ തീരത്തുനിന്ന് കടൽമാർഗ്ഗം പുറപ്പെട്ട് യൂറോപ്പിൻ്റെ എല്ലാ ഭാഗത്തും ആധിപത്യം സ്ഥാപിച്ച നോഴ്സ് അഥവാ വൈക്കിങ് ജനതക്ക്, ലോങ്ഷിപ്പുകൾ എന്നറിയപ്പെടുന്ന അവരുടെ കപ്പലുകൾ അവരുടെ സംസ്കാരത്തിൻ്റെ തന്നെ ഭാഗമാണ്.
വൈക്കിങ് തലവൻമാരുടെ ശവശരീരം അവരുടെ കപ്പലുകളോടൊപ്പമാണ് സംസ്കരിച്ചിരുന്നത്. ശവസംസ്കാരത്തിന് ഒരു കപ്പൽ ലഭ്യമല്ലാത്ത അവസരങ്ങളിലാണ് കല്ലുകൊണ്ടുള്ള കപ്പൽ പ്രതീകാത്മകമായി നിർമ്മിച്ചിരുന്നത്. ഇത്തരം സ്മാരകങ്ങൾ സ്കാൻഡിനേവിയയിൽ എല്ലായിടത്തും കാണാം. ഏറ്റവും വലുതിന് ഏതാണ് 180 അടി വരെ നീളമുണ്ടാവും.

## ഇതും കാണുക
* വൈക്കിങ്
* ഓസ്ബെർഗ് കപ്പൽ
* ലോങ്ഷിപ്പ്

## അവലംബം

വർഗ്ഗം:സാംസ്കാരികം
വെറൈസൺ കമ്മ്യൂണിക്കേഷൻസ്

**വെറൈസൺ കമ്മ്യൂണിക്കേഷൻസ് Inc.** () ഒരു അമേരിക്കൻ ടെലിക്കമ്മ്യൂണിക്കേഷൻ, ബ്രോഡ്ബാൻഡ് സേവന ദാതാവാണ്. 2000-ൽ ബെൽ അറ്റ്ലാൻറിക് ആണ് ഇത് സ്ഥാപിച്ചത്. ന്യൂയോർക്കിലെ മാൻഹാട്ടനാ

**വെറൈസൺ കമ്മ്യൂണിക്കേഷൻസ് Inc.** (☃☃) ഒരു അമേരിക്കൻ ടെലിക്കമ്മ്യൂണിക്കേഷൻ, ബ്രോഡ്ബാൻഡ് സേവന ദാതാവാണ്. 2000-ൽ ബെൽ അറ്റ്ലാൻറിക് ആണ് ഇത് സ്ഥാപിച്ചത്. 

## ചരിത്രം

## വെറൈസൺ സേവനങ്ങൾ
### ഇൻറർനെറ്റ്
വെറൈസൺ ഡിഎസ്എൽ സാങ്കേതികത ഉപയോഗിച്ച് ഇൻറർനെറ്റ് നൽകി വരുന്നു. ഫൈബർ ഒപ്റ്റിക് ശൃംഖല മുഖേന ടിവി, ഇൻറർനെറ്റ്, ടെലിഫോൺ എന്നിവ സമന്വയിപ്പിച്ച് ഉള്ള സേവനമാണ് വെരിസോൺ ഫിയോസ്.

## എതിരാളികൾ
### ബ്രോഡ്ബാൻഡ്

* എറ്റി&റ്റി
* കേബിൾ വിഷൻ
* കോംകാസ്റ്റ്
* എംബ്രാക്ക്
* ക്വെസ്റ്റ്
* RCN
* ടൈം വാർണ്ണർ കേബിൾ
* ചാർട്ടർ കമ്മ്യൂണിക്കേഷൻസ്
* ഇൻസൈറ്റ് കമ്മ്യൂണിക്കേഷൻസ്         
* കോക്സ് കമ്മ്യൂണിക്കേഷൻസ്
* സ്പ്രിൻറ്
* റ്റി-മൊബൈൽ
* യുഎസ് സെല്ലുലാർ
* നെറ്റ് 10

### ടെലിവിഷൻ
* കോംകാസ്റ്റ്
* ടൈം വാർണ്ണർ കേബിൾ
* ഡിഷ് നെറ്റ്വർക്ക്
* ഡയറക് ടിവി
* ചാർട്ടർ കമ്മ്യൂണിക്കേഷൻസ്
* കോക്സ് കമ്മ്യൂണിക്കേഷൻസ്
* കേബിൾ വിഷൻ
* RCN
* ഇൻസൈറ്റ് കമ്മ്യൂണിക്കേഷൻസ് 

### വയർലെസ്സ്

* AT&T
* Sprint Nextel
* റ്റി-മൊബൈൽ
* യുഎസ് സെല്ലുലാർ

## പുറം കണ്ണികൾ
* ഔദ്യേഗിക സൈറ്റ് 
* വെരിസോൺ വോയ്സ് മിങ് ഔദ്യേഗിക സൈറ്റ്
* Verizon Voice Messaging — call-in number lookup 
* Verizon Business
* A History of Verizon Communications 
* My Home 2.0 - Reality series powered by FiOS 
* Verizon Wireless cell phone coverage dead zones reported by users

## അവലംബം
വിവരാവകാശ നിയമം

ദേശീയ സർക്കാരുകൾ സൂക്ഷിക്കുന്ന വിവിധ തരം വിവരങ്ങൾ പൊതുജനങ്ങൾക്ക് അറിയാനുള്ള അവകാശം നൽകുന്ന നിയമങ്ങളാണ് വിവരാവകാശ നിയമം എന്നുപറയുന്നത്. 
## ഇന്ത്യ

പൊതു അധികാര സ്ഥാപനങ്ങളുടെ
കൈവശമുള്ള വിവരങ്ങൾ എല്ലാ
പൌരന്മാർക്കും ലഭ്യമാക്കുന്നതിനും
പൊതു അധികാര കേന്ദ്രങ്ങളുടെ
പ്രവർത്തനത്തിൽ സുതാര്യതയും
വിശ്വാസ്യതയും
വർദ്ധിപ്പിക്കുന്നതിനും ജനങ്ങളോടുള്ള
ഉത്തരവാദിത്തം നിലനിർത്തുന്നതിനും
അഴിമതി നിർമ്മാർജ്ജനം
ചെയ്യുന്നതിനുമുള്ള വിവരാവകാശ
നിയമം 2005 ഒക്ടോബർ 12 മുതൽ
പ്രാബല്യത്തിൽ വന്നു. ഭരണഘടനാ
പ്രകാരമോ ലോകസഭയുടെയോ
നിയമസഭകളുടെയോ നിയമം വഴിയോ
സർക്കാർ വിജ്ഞാപനം വഴിയോ
നിലവിൽ വന്നതോ,
രൂപീകരിക്കപ്പെട്ടതോ ആയ എല്ലാ
അധികാരികളും, സ്ഥാപനങ്ങളും
സർക്കാരിൽ നിന്നും ഏതെങ്കിലും
തരത്തിൽ സഹായധനം ലഭിക്കുന്ന
സർക്കാർ ഇതര സംഘടനകളും, ഈ
നിയമത്തിന്റെ പരിധിയിൽ വരും.
സർക്കാർ സ്ഥാപനങ്ങൾ, സർക്കാർ
സഹായധനം നൽകുന്ന സ്ഥാപനങ്ങൾ
എന്നിവയുടെ അധീനതയിലുള്ള ഒരു
ജോലിയോ, പ്രമാണമോ രേഖയോ
പരിശോധിക്കുന്നതിനുള്ള അവകാശം,
രേഖയുടെയോ പ്രമാണത്തിന്റെയോ
കുറിപ്പുകളോ സംക്ഷിപ്തമോ എടുക്കൽ,
സാക്ഷ്യപ്പെടുത്തിയ പകർപ്പുകൾ,
ഏതു പദാർത്ഥത്തിന്റെയും
സാക്ഷ്യപ്പെടുത്തിയ സാമ്പിളുകൾ
എടുക്കൽ, കമ്പ്യൂട്ടറിലോ അതുപോലുള്ള
മറ്റു ഇലക്ട്രോണിക്
സംവിധാനങ്ങളിലോ
ശേഖരിച്ചുവെച്ചിട്ടുള്ള വിവരങ്ങൾ,
പ്രിന്റൌട്ടുകൾ, ഫ്ലോപ്പികൾ,
ഡിസ്കുകൾ, ടേപ്പുകൾ, വീഡിയോ
കാസറ്റുകൾ മുതലായ രൂപത്തിൽ
പകർപ്പായി ലഭിക്കാനും ഏതൊരു
പൌരനും അവകാശമുണ്ടെന്ന് നിയമം
വ്യവസ്ഥ ചെയ്യുന്നു.
എല്ലാ സർക്കാർ ഓഫീസുകളിലും
പബ്ലിക് ഇൻഫർമേഷൻ
ഓഫീസർമാരെയും അസിസ്റ്റന്റ്
പബ്ലിക് ഇൻഫർമേഷൻ
ഓഫീസർമാരെയും
നിയോഗിച്ചിട്ടുണ്ട്. ഏതെങ്കിലും ഒരു
കാര്യത്തെക്കുറിച്ച് വിവരം
ലഭിക്കേണ്ടവർ 10 രൂപ ഫീസ് സഹിതം
ബന്ധപ്പെട്ട പബ്ലിക് ഇൻഫർമേഷൻ
ഓഫീസർക്ക് അപേക്ഷ നൽകണം.
രേഖാമൂലമോ ഇലക്ട്രോണിക് മാധ്യമം
വഴിയോ അപേക്ഷ നൽകാം. അപേക്ഷ
എഴുതി നൽകാൻ കഴിയാത്ത വ്യക്തി
പറയുന്ന കാര്യങ്ങൾ രേഖപ്പെടുത്തി
അപേക്ഷ തയ്യാറാക്കുന്നതിന്
പബ്ലിക് ഇൻഫർമേഷൻ ഓഫീസർ
സഹായിക്കണം. അപേക്ഷകൻ വിവരം
തേടുന്നത് എന്തിനാണെന്ന്
വെളിപ്പെടുത്തേണ്ടതില്ല.
ബന്ധപ്പെടുന്നതിനുള്ള വിലാസം
മാത്രമേ അപേക്ഷയിൽ
കാണിക്കേണ്ടതുള്ളു. വിവരങ്ങളും
രേഖകളും ലഭിക്കുന്നതിനുള്ള ഫീസുകൾ
സർക്കാർ നിശ്ചയിച്ചിട്ടുണ്ട്.
ദാരിദ്ര്യരേഖയ്ക്ക് താഴെയുള്ളവരെ
അവ തെളിയിക്കുന്നതിനുള്ള രേഖകൾ
ഹാജരാക്കുന്ന പക്ഷം നിർദ്ദിഷ്ട
ഫീസ് ഈടാക്കുന്നതിൽ നിന്നും
ഒഴിവാക്കിയിട്ടുണ്ട്.
അപേക്ഷ ലഭിച്ച് 30 ദിവസത്തിനകം
പബ്ലിക് ഇൻഫർമേഷൻ ഓഫീസർ
അപേക്ഷകന് വിവരം നൽകണം.
അസിസ്റ്റന്റ് പബ്ലിക് ഇൻഫർമേഷൻ
ഓഫീസർ വഴി ലഭിച്ച
അപേക്ഷയാണെങ്കിൽ 35
ദിവസത്തിനകം വിവരം നൽകിയാൽ
മതി. എന്നാൽ വ്യക്തിയുടെ
ജീവനെയോ സ്വാതന്ത്ര്യത്തെയോ
ബാധിക്കുന്ന വിവരമാണ്
ആവശ്യപ്പെടുന്നതെങ്കിൽ അത് 48
മണിക്കൂറിനകം നൽകിയിരിക്കണം.
ആവശ്യപ്പെടുന്ന വിവരം
ലഭിക്കുന്നില്ലെങ്കിലോ
അപൂർണ്ണവും അവാസ്തവവുമായ
വിവരമാണ് കിട്ടിയതെങ്കിലോ
അക്കാര്യത്തിൽ പരാതിയുള്ള
വ്യക്തിക്ക് അപ്പീൽ സംവിധാനവും
നിയമത്തിൽ വിഭാവനം ചെയ്തിട്ടുണ്ട്.
നിയമം അനുശാസിക്കും വിധം
വിവരം നൽകുന്നില്ലെങ്കിൽ
ബന്ധപ്പെട്ട ഉദ്യോഗസ്ഥനെതിരെ
ശിക്ഷണ നടപടികളും നിയമം വ്യവസ്ഥ
ചെയ്യുന്നു. സംസ്ഥാന ഇൻഫർമേഷൻ
കമ്മീഷനാണ് വിവരാവകാശ നിയമം
നടപ്പിലാക്കുന്നതും അവയിലെ
പരാതികൾ തീർപ്പാക്കുന്നതും
ശിക്ഷാ നടപടികൾ
സ്വീകരിക്കുന്നതുമായ
അധികാരസ്ഥാനം.

വർഗ്ഗം:നിയമങ്ങൾ - അപൂർണ്ണലേഖനങ്ങൾ
അമ്ര് ദിയാബ്

ഒരു ഈജിപ്ഷ്യൻ ഗായകനാണ്‌ **അമ്ര് ദിയാബ്** എന്ന അമ്ര് അബ്ദുൽ ബാസിത് അബ്ദുൽ അസീസ് ദിയാബ് (ജനനം:1961 ഒക്ടൊബർ 11)."വേൾഡ് മ്യൂസിക്കിന്റെ" അഭിപ്രായത്തിൽ അമ്ര് ദിയാബ് മധ്യേഷ്യയിലെ ഏറ്റവും ജനപ്രിയ ഗായകനാണ്‌.1996 ൽ ഇറക്കിയ  "നൂറുൽ ഐൻ" എന്ന  സംഗീത ആൽബത്തിലൂടെ പ്രശസ്ത്മായ അമ്രിന്റെ "ഹബീബിയ നൂറിൽ ഐൻ..." എന്ന ഗാനം ലോകത്തിലുടനീളമുള്ള സംഗീത ആസ്വാദകരുടെ പ്രശംസ പിടിച്ചടക്കുകയുണ്ടായി.മലയാളമടക്കമുള്ള നിരവധി ഭാഷകളിൽ ഈ ഗാനത്തിന്റെ  ട്യുണിൽ ചലച്ചിത്രഗാനങ്ങളുൾപ്പെടെയുള്ള  ഗാനങ്ങൾ  ഇറങ്ങുകയുണ്ടായി.ഈ ആൽബത്തിന്റെ ഇംഗ്ലീഷ് പതിപ്പ് "ഹബീബി" ഒരു അന്തർദേശീയ സംഗീത പ്രതിഭാസം തന്നെയായിരുന്നു. ഏതൊരു അറബിക് കലാകാരനും ഇന്നോളം ഇറക്കീട്ടുള്ള സംഗീത ആൽബങ്ങളിൽ ഏറ്റവും പണം വാരിയ ഒന്നായിരുന്നു"നൂറുൽ ഐൻ"

മെഡിറ്ററേനിയൻ സംഗീതത്തിന്റെ പിതാവായിട്ടാണ്‌ അമ്ര് ദിയാബിനെ പരിഗണിക്കപ്പെടുന്നത്.മെഡിറ്ററേനിയൻ സംഗീതം എന്ന് അദ്ദേഹം തന്നെ പലപ്പോഴും വിശേഷിപ്പിക്കുന്ന ഈ സംഗീതത്തിന്റെ പ്രത്യാകത അറബ് താളവും പാശ്ചാത്യ താളവും തമ്മിലുള്ള ഒരു  മിശ്രണമാണ്.

ബി.ബി.സിയുടെ അഭിപ്രായത്തിൽ അമ്ര് ദിയാബ് 1980 കൾ മുതൽ ഈജിഷ്യൻ സംഗീതലോകവും മധ്യേഷ്യൻ സംഗീതലോകവും വാഴുകയാണ്‌.

## അവലംബം


വർഗ്ഗം:1961-ൽ ജനിച്ചവർ

വർഗ്ഗം:ഒക്ടോബർ 11-ന് ജനിച്ചവർ

വർഗ്ഗം:അറബ് പോപ്പ് ഗായകർ
വർഗ്ഗം:ഈജിപ്തിലെ പോപ്പ് ഗായകർ
മുൻ‌തദർ അസ്സൈദി

ഒരു ഇറാഖി ടെലിവിഷൻ പത്രപ്രവർത്തകനും ഈജിപ്ത് ആസ്ഥാനമയുള്ള അൽ-ബാഗ്ദാദിയ എന്ന ടി.വി. ചാനലിന്റെ ലേഖകനുമാണ്‌ **മുൻ‌തദർ അസ്സൈദി** (Arabic: منتظر الزيدي‎) (ജനനം:1979 ജനുവരി 16). ഇറാഖ് യുദ്ധത്തിൽ യാതന അനുഭവിക്കുന്ന വിധവകൾ,അനാഥകൾ,കുട്ടികൾ എന്നിവരുടെ പ്രശനങ്ങൾക്കാണ്‌ മുൻ‌തദർ അസ്സൈദിയുടെ റിപ്പോർട്ടുകളിൽ പ്രാമുഖ്യം.2007 നവംബർ 16 ന്‌  അജ്ഞാതരായ ചില അക്രമികൾ ബാഗ്ദാദിൽ നിന്ന് അസ്സൈദിയെ തട്ടികൊണ്ടുപോയിരുന്നു. ഇറാഖിലുള്ള അമേരിക്കൻ സൈന്യം മുൻ‌തദർ അസ്സൈദിയെ രണ്ട് പ്രാവശ്യം അറസ്റ്റു ചെയ്യുകയുമുണ്ടായി.

2008 ഡിസംബർ 14 ന്‌ ബാഗ്ദാദിലെ ഒരു പത്രസമ്മേളനത്തിൽ സംസാരിച്ചുകൊണ്ടിരുന്ന അന്നത്തെ അമേരിക്കൻ രാഷ്ട്രപതി ജോർജ് ബുഷിനു നേരെ ഷൂ എറിഞ്ഞ സംഭവത്തിലൂടെ മുൻ‌തദർ അസ്സൈദി വാർത്താ തലക്കെട്ടുകളിൽ നിറഞ്ഞു നിന്നു.
ഇതിനെ തുടർന്ന് അദ്ദേഹം അറസ്റ്റു ചെയ്യപ്പെട്ടു. കസ്റ്റടിയിൽ അദ്ദേഹത്തിന്‌ കടുത്ത പീഡനം ഏൽക്കേണ്ടിവന്നു എന്ന ആരൊപണം ഉയർന്നിരുന്നു.

2009 ഫെബ്രുവരി 20 ന്  ഇറാഖിന്റെ കേന്ദ്ര കുറ്റാന്വേഷണ കോടതിയിൽ നടന്ന 90 മിനുട്ട് മാത്രമൊതുങ്ങിയ വിചാരണയിലൂടെ മൂന്ന് വർഷത്തെ ജയിൽ ശിക്ഷക്ക് അസ്സൈദി വിധിക്കപ്പെട്ടു. ഒരു വിദേശ ഭരണകൂടതലവനെ തന്റെ ഔദ്യോഗിക സന്ദർശന വേളയിൽ അക്രമണം നടത്തി എന്ന കുറ്റത്തിനായിരുന്നു ശിക്ഷ. 2009 ഏപ്രിയ് 7ന്‌ ഈ ശിക്ഷ ഒരു വർഷമായി ചുരുക്കുകയുണ്ടായി.2009 സെപ്റ്റംബർ 15ന് അദ്ദേഹം ജയിൽ മുക്തനായി.

## ജീവിത രേഖ

ബാഗ്ദാദിന്റ്  ഒരു പ്രാന്തപ്രദേശമായ സദ്‌ർ സിറ്റിയിലാണ്‌ മുൻ‌തദർ അസ്സൈദി വളർന്നത്. ബാഗ്ദാദ് സർ‌വ്വകലാശാലയിൽ നിന്ന് ആശയവിനിമയ കലയിൽ ബിരുദം നേടിയിട്ടുണ്ട് അസ്സൈദി.2005 മുതലാണ്‌ അൽ-ബാഗ്ദാദിയ ടി.വി ചാനലിനു വേണ്ടി അദ്ദേഹം ജോലിചെയ്യാൻ തുടങ്ങിയത്.

## ഷൂ ഏറ്
thumb|left|"വിധവകൾക്കും അനാഥർക്കും ഇറാഖിൽ കൊല്ലപ്പെട്ട എല്ലാവർക്കുമുള്ളതാണ്‌ ഇത്"  അസ്സൈദി വിളിച്ചു പറഞ്ഞു.
2008 ഡിസംബർ 14 ന്‌  പ്രധാനമന്ത്രിയുടെ ബാഗ്ദാദിലുള്ള കൊട്ടാരത്തിൽ വെച്ച് നടന്നു കൊണ്ടിരുന്ന പത്രസമ്മേളനത്തിൽ വെച്ച് മുൻ‌തദിർ അസ്സൈദി തന്റെ രണ്ട് ഷൂവും ജോർജ് ബുഷിന്‌ 
നേരെ വലിച്ചറിയുകയായിരുന്നു. "പട്ടീ, ഇത്  നിനക്കുള്ള ഇറാഖി ജനതയുടെ വിടവാങ്ങൽ ചുംബനമാണ്‌" എന്ന് അറബിയിൽ  ഉച്ചത്തിൽ വിളിച്ചു പറഞ്ഞുകൊണ്ടാണ്‌ അസ്സൈദി ബുഷിനു നേരെ തന്റെ ആദ്യ ഷൂ എറിഞ്ഞത്. "വിധവകൾക്കും അനാഥർക്കും ഇറാഖിൽ കൊല്ലപ്പെട്ട എല്ലാവർക്കുമുള്ളതാണ്‌ ഇത്" എന്ന് പറഞ്ഞുകൊണ്ട് അദ്ദേഹം തന്റെ രണ്ടാമത്തെ ഷൂവും ബുഷിനു നേരെ എറിഞ്ഞു. ഷൂ ഏറ് കൊള്ളാതിരിക്കാനായി ജോർജ് ബുഷ് രണ്ട് വട്ടം കുനിഞ്ഞ്  ഒഴിഞ്ഞുമാറി. ഇസ്ലാമിക സംസ്കാരത്തിലും അറബ് സംസ്കാരത്തിലും ചെരിപ്പ് എറിയുക എന്നത് അങ്ങേയറ്റം അനാദരവ് പ്രകടിപ്പിക്കുന്നതിന്റെ സൂചകമായിട്ടാണ്‌ പരിഗണിക്കപ്പെടുന്നത്.

## അവലംബം


## പുറത്തേക്കുള്ള കണ്ണികൾ
*Shoe Thrower Jailed for Attack on Bush by Tim Albone, *The National*, March 13 2009
*Where's al-Zaidi's Pulitzer ?  by John Ross, *Counterpunch*, December 24 2008

വർഗ്ഗം:ഇറാഖ് യുദ്ധത്തിനെതിരെയുള്ള പ്രതിഷേധം
വർഗ്ഗം:പ്രതിഷേധ തന്ത്രങ്ങൾ
വർഗ്ഗം:പത്രപ്രവർത്തകർ
വർഗ്ഗം:1979-ൽ ജനിച്ചവർ
ജർണൈൽ സിംഗ്

ഇന്ത്യയിലെ ഒരു പത്രപ്രവർത്തകനും ഹിന്ദി പത്രമായ ദൈനിക് ജാഗരണിന്റെ ലേഖകനും അം ആദ്മി പാർട്ടിയുടെ മുൻ എം.എൽ.എ യുമായിരുന്നു **ജർണൈൽ സിംഗ്**. 2009 ഏപ്രിൽ 7 ന്‌ ഇന്ത്യയുടെ ആഭ്യന്തര മന്ത്രിയായ പി. ചിദംബരത്തിനു നേരെ ഒരു പത്രസമ്മേളനത്തിൽ വെച്ച് ഷൂ എറിഞ്ഞതിലൂടെ ജർണൈൽ സിംഗ് വാർത്തയിൽ ഇടം നേടുകയായിരുന്നു.1984 ലെ സിക്ക് വിരുദ്ധ കലാപത്തിൽ കോൺഗ്രസ്സ് നേതാവായ ജഗദീഷ് ടൈറ്റ്‌ലറെ സി.ബി.ഐ. കുറ്റവിമുക്തനാക്കിയതുമായി ബന്ധപ്പെട്ട ഒരു ചൊദ്യത്തിന്‌ മന്ത്രിയുടെ മറുപടി തൃപ്തികരമാകാത്തതിൽ അസ്വസ്തനായാണ്‌ ജർണൈൽ സിംഗ് അദ്ദേഹത്തിനെതിരെ ഷൂ എറിഞത്.

## ജീവിത രേഖ
തന്റെ പതിനൊന്നാം വയസ്സിൽ സിക്കു വിരു‍ദ്ധ കലാപത്തിനു സാക്ഷിയായ ആളാണ്‌ ജർണൈൽ സിംഗ്.കലാപത്തിൽ നിന്ന് തന്റെ കുടുംബം അപായമില്ലാതെ രക്ഷപ്പെടുകയായിരുന്നു. വളരെ കുറച്ചു പത്രപ്രവർത്തകരേ സിക്കു വിരുദ്ധകലാപത്തെ കുറിച്ചു കാര്യമായി റിപ്പോർട്ട് ചെയ്തിട്ടുള്ളു എന്ന ചിന്തയാണ്‌ ജർണൈൽ സിംഗിനെ ഒരു പത്രപ്രവർത്തകനാവാൻ പ്രേരിപ്പിച്ചത്.
രണ്ട് കുട്ടികളുടെ അച്ഛനായ അദ്ദേഹം പതിനഞ്ച് വർഷമായി വിവിധ പത്രങ്ങളുടെ ഭാഗമായി ജോലിചെയ്തു വരുന്നു.1999 മുതലാണ്‌ ദൈനിക് ജാഗരണിന്റെ ലേഖകനായി നിയമനം കിട്ടുന്നത്. ഇപ്പോൾ അദ്ദേഹം ഈ പത്രത്തിന്റെ പ്രതിരോധകാര്യങ്ങൾ റിപ്പോർട്ട് ചെയ്യുന്ന പ്രത്യേകലേഖകനാണ്‌.
2021 മെയ് 14 ന് കോവിഡ്-19 അസുഖവുമായി ബന്ധപ്പെട്ട സങ്കീർണതകൾ മൂലം മരണമടഞ്ഞു

## ഷൂ ഏറ്

2009 ഏപ്രിൽ 7 ന് ഡെൽഹിയിലെ അക്ബർ റോഡിലുള്ള എ.ഐ.സി.സി ആസ്ഥാനത്ത് വെച്ച് ആഭ്യന്തര മന്ത്രി ഒരു പത്രസമ്മേളനം നടത്തുകയാണ്‌.
സിക്കുവിരുദ്ധ കലാപത്തിൽ ജഗദീഷ് ടൈറ്റ്‌ലറെ സി.ബി.ഐ കുറ്റവിമുക്തനാക്കിയതുമായി ബന്ധപ്പെട്ട ജർണൈൽ സിംഗിന്റെ ചോദ്യത്തിന്‌ മന്ത്രി ചിദംബരം ഇങ്ങനെ പ്രതികരിച്ചു:"ആദ്യമേ ഞാൻ വ്യക്തമാക്കാൻ ആഗ്രഹിക്കുന്നു . സി.ബി.ഐ അഭ്യന്തര മന്ത്രാലയത്തിന്റെ കീഴിൽ വരുന്നതല്ല. എന്റെ അറിവനുസരിച്ച് ആഭ്യന്തര മന്ത്രാലയമോ ഭാരതസർക്കാറോ സി.ബി.ഐക്കുമേൽ ഒരു സമ്മർദ്ദവും ചെലുത്തീട്ടില്ല. സി.ബി.ഐ അതിന്റെ റിപ്പോർട്ട് കോടതിയിൽ സമർപ്പിച്ചു എന്നു മാത്രം". ഇത് സ്വീകരിക്കുകയോ തിരസ്കരിക്കുകയോ അതല്ലങ്കിൽ കൂടുതൽ അന്വേഷണം നടത്താൻ സി.ബി.ഐയോട് ആവശ്യപ്പെടുകയോ ചെയ്യേണ്ടത് കോടതിയാണ്‌. നമുക്ക് കോടതി വിധി വരുന്നത് വരെ കാത്തിരിക്കാം." മന്ത്രി കൂട്ടിച്ചേർത്തു. തന്റെ ചോദ്യത്തിൽ ഉറച്ചു നിന്ന ജർണൈൽ സിംഗ് ഇങ്ങനെ പറഞ്ഞു."ഇരുപത്തിയഞ്ച് വർഷത്തിന്‌ ശേഷവും സിക്കുകാർക്ക് നീതിയില്ല." ഇതിനു മറുപടിയായി ചിദംബരം പറഞ്ഞു. "വാദപ്രതിവാദങ്ങൾ വേണ്ട. നിങ്ങൾ ഈ പത്രസമ്മേളനത്തെ...." . ഈ പ്രതികരണത്തെ തുടർന്ന് ജർണൈൽ സിംഗ് തന്റെ വെളുത്ത റീബോക്ക് ഷൂ , "ഞാൻ പ്രതിഷേധിക്കുന്നു" എന്ന് പറഞ്ഞ് മന്ത്രിക്ക് നേരെ എറിയുകയായിരുന്നു.
ജർണൈൽ സിംഗിനെ പോലീസ് അറസ്റ്റ് ചെയ്തെങ്കിലും പരാതിയില്ല എന്ന് മന്ത്രി വ്യക്തമാക്കിയതിനെ തുടർന്ന് വെറുതെ വിട്ടു.

## അവലംബം


വർഗ്ഗം:കോവിഡ്-19 മൂലം മരിച്ചവർ

#### പുറത്തേക്കുള്ള കണ്ണികൾ
*Jarnail @YouTube
*The Great Sikh Hope 
*Jarnail Singh Blog
വെരിസോൺ ഓൺലൈൻ ഡിഎസ്എൽ

thumb
വെരിസോൺ കമ്മ്യൂണിക്കേഷൻസ് നൽകുന്ന ഡി.എസ്.എൽ ഇൻറർനെറ്റ് സേവനമാണ് **വെരിസോൺ ഓൺലൈൻ ഡിഎസ്എൽ**. ഇതു മൂലം ഉപയോക്താക്കൾക്ക് ടെലിഫോണും ഇൻറർനെറ്റും ഒരേ സമയം ഉപയോഗിക്കാൻ സാധിക്കുന്നു. മൂന്ന് പ്ലാനുകൾ ഇവർ വാഗ്ദാനം ചെയ്യുന്നു, 1 Mbit/s Down - 384 kbit/s Up, 3 Mbit/s Down - 768 kbit/s Up and 7.1 Mbit/s Down - 768 kbit/s Up.

## ലഭ്യത
വെരിസോൺ ടെലിഫോൺ സേവനം ഉള്ളടത്തിലെല്ലാം വെരിസോൺ ഓൺലൈൻ ഡിഎസ്എൽ സേവനം ലഭ്യമാണ്. പ്രധാനമായും കേന്ദ്ര കാര്യാലയത്തിലുള്ള ഡിഎസ്എൽ ആക്സ്സസ് മൾട്ടിപ്ലെക്സ്സറും ഉപയോക്താവിൻറെ സ്ഥലവും തമ്മിലുള്ള ദൂരമാണ് ലഭ്യത കണക്കാക്കാൻ ഉപയോഗിക്കുന്നത്. കേന്ദ്ര കാര്യാലയത്തിൽ നിന്നും ഉപയോക്താവിൻറെ സ്ഥലത്തേക്കുള്ള ഭൌതിക കോപ്പർ വയറിൻറെ നീളമാണിത്. ഈ നീളത്തെ ലോക്കൽ ലൂപ്പ് ദൂരം എന്ന് പറയുന്നു. ഉപയോക്താവ് തിരഞ്ഞെടുക്കുന്ന പ്ലാനുമായി ഈ ദൂരത്തിന് ബന്ധമുണ്ട്. ഡിഎസ്എൽ ആക്സ്സസ് മൾട്ടിപ്ലെക്സ്സറും ഉപയോക്താവും തമ്മിലുള്ള ദൂരം കൂടുംതോറും വേഗത കുറയുന്നു.
;സ്പീഡ് പാക്കേജുകൾ
* 1.0 Mbit/s / 128 kbit/s
* 1.5 Mbit/s / 128 kbit/s
* 1.5 Mbit/s / 384 kbit/s
* 3 Mbit/s / 768 kbit/s
* 7.1 Mbit/s / 768 kbit/s

## വിവാദങ്ങൾ
FTTH സേവനമായ ഫിയോസ് ആരംഭിച്ചത് മുതൽ ഫിയോസ് ലഭിക്കാത്ത പ്രദേശങ്ങലിലുള്ള കോപ്പർ ശൃഖലയുടെ അറ്റകുറ്റപണികൾ നടത്താൻ വെരിസോൺ വിസമ്മതിച്ചു. 

കൊടുംകാറ്റ് മൂലമുണ്ടാകുന്ന കോപ്പർ കേബിൾ കേടുപാടുകൾ, ഫോൺ കാൾ ഗുണമേന്മ മുതലായ പ്രശനങ്ങളിൽ വെരിസോൺ അവരുടെ ടെക്‌നീഷ്യന്മാരെ വയ്ക്കാതെ ആയി.

## പുറം കണ്ണികൾ
* വെരിസോൺ ഓൺലൈൻ ഡിഎസ്എൽ for home 
* Verizon Business DSL 
* Verizon Broadband Plans
* Main Page for Consumer Verizon DSL customers 

വർഗ്ഗം:അമേരിക്കയിലെ ഇന്റർനെറ്റ് സേവനദാതാക്കൾ
സ്പ്രിന്റ് നെക്സറ്റെൽ

**സ്പ്രിന്റ് നെക്സറ്റെൽ** () അമേരിക്കയിലെ ഒരു ടെലിക്കമ്മ്യൂണിക്കേഷൻ കമ്പനിയാണ്. 2020 ഏപ്രിൽ 1-ന് ടി-മൊബൈൽ യുഎസുമായി ലയിക്കുന്നതിന് മുമ്പ്, 2019 ജൂൺ 30 വരെ 54.3 ദശലക്ഷം ഉപഭോക്താക്കൾക്ക് സേവനം നൽകുന്ന യുണൈറ്റഡ് സ്റ്റേറ്റ്സിലെ നാലാമത്തെ വലിയ മൊബൈൽ നെറ്റ്‌വർക്ക് ഓപ്പറേറ്ററായിരുന്നു ഇത്.ബൂസ്റ്റ് മൊബൈൽ, ഓപ്പൺ മൊബൈൽ ബ്രാൻഡുകൾക്ക് കീഴിലുള്ള വിവിധ സബ്‌സിഡിയറികളിലൂടെ വയർലെസ് വോയ്‌സ്, സന്ദേശമയയ്‌ക്കൽ, ബ്രോഡ്‌ബാൻഡ് സേവനങ്ങൾ, മൊബൈൽ വെർച്വൽ നെറ്റ്‌വർക്ക് ഓപ്പറേറ്റർമാർക്ക് അതിന്റെ വയർലെസ് നെറ്റ്‌വർക്കുകളിലേക്കുള്ള മൊത്തത്തിലുള്ള ആക്‌സസ് എന്നിവ കമ്പനി വാഗ്ദാനം ചെയ്തു. 

2013 ജൂലൈയിൽ, കമ്പനിയുടെ ഭൂരിഭാഗവും ജാപ്പനീസ് ടെലികമ്മ്യൂണിക്കേഷൻ കമ്പനിയായ സോഫ്റ്റ്ബാങ്ക് ഗ്രൂപ്പ് വാങ്ങി.സ്പ്രിന്റ് സിഡിഎംഎ(CDMA), എവല്യൂഷൻ ഡാറ്റാ ഒപ്റ്റിമൈസ്ഡ്(EvDO), 4ജി എൽടിഇ(4G LTE) നെറ്റ്‌വർക്കുകളും മുമ്പ് പ്രവർത്തിച്ചിരുന്ന ഐഡെൻ(iDEN), വൈമാക്സ്(WiMAX), 5ജി എൻആർ(5G NR) നെറ്റ്‌വർക്കുകളും ഉപയോഗിച്ചു. സ്പ്രിന്റ് കൻസസിലാണ് ഇൻകോർപ്പറേറ്റഡായി (ഇൻകോർപ്പറേറ്റഡ് എന്നതിനർത്ഥം ഒരു കമ്പനിയെ നിയമപരമായ കോർപ്പറേഷനായി രൂപീകരിക്കുക എന്നാണ്. ഇൻകോർപ്പറേറ്റഡാകുന്നതിനുള്ള ലേഖനങ്ങൾ സൃഷ്ടിക്കുക്കുകയും, സെക്രട്ടറി ഓഫ് സ്റ്റേറ്റ് പോലുള്ള ഒരു സർക്കാർ ഏജൻസിയിൽ ആ ലേഖനങ്ങൾ ഫയൽ ചെയ്യുന്നതും ഇതിൽ ഉൾപ്പെടുന്നു.) മാറിയത്.

## അവലംബം

## പുറം കണ്ണികൾ
*Sprint official website
വെങ്കലം (വിവക്ഷകൾ)

*വെങ്കലം എന്ന ലോഹസങ്കരം.
*വെങ്കലം - ഭരതൻ സംവിധാനം ചെയ്ത ചലച്ചിത്രം.
ചാർപ്പ

right|thumb|350px|ചാർപ്പ വെള്ളച്ചാട്ടം
തൃശൂർ ജില്ലയിൽ അതിരപ്പിള്ളിക്കും വാഴച്ചാൽ വെള്ളച്ചാട്ടത്തിനുമിടയിൽ ചാലക്കുടിപ്പുഴയുടെ ഒരു പോഷകനദിയിൽ ഉള്ള  വെള്ളച്ചാട്ടമാണ്‌ **ചാർപ്പ**. ഈ കൊച്ചുപുഴ ചാലക്കുടിപ്പുഴയിലേക്ക് ചേരുന്നിടത്താണ്‌ ഈ വെള്ളച്ചാട്ടം. ചാലക്കുടി - വാൽപ്പാറ അന്തർസംസ്ഥാനപാതയ്ക്കരികിലായാണ്‌ ഇത്. മഴക്കാലത്ത് വെള്ളച്ചാട്ടത്തിലെ വെള്ളം റോഡിലേക്കുവരെ എത്താറുണ്ട്. വെള്ളച്ചാട്ടത്തിനുമുന്നിലായാണ് ചാർപ്പ പാലം സ്ഥിതിചെയ്യുന്നത്. വേനൽക്കാലത്ത് ഈ വെള്ളച്ചാട്ടം പൂർണ്ണമായും വറ്റിപ്പോകാറുണ്ട്.
## സമീപ ആകർഷണ കേന്ദ്രങ്ങൾ

* പെരിങ്ങൽക്കുത്ത് അണക്കെട്ട്
* വാഴച്ചാൽ വെള്ളച്ചാട്ടം
* അതിരപ്പിള്ളി വെള്ളച്ചാട്ടം
* തുമ്പൂർമുഴി തടയണ - ഇതിന്റെ പരിസരത്തുള്ള ഉദ്യാനം ചിത്രശലഭങ്ങളുടെ ആവാസകേന്ദ്രമാണ്
* ഡ്രീം വേൾഡ് അക്വാ തീം പാർക്ക് - ജലക്രീഡാ വിനോദ ഉദ്യാനം 
* സിൽവർ സ്റ്റോം വാട്ടർ തീം പാർക്ക് - ഈ ജലക്രീഡ വിനോദ ഉദ്യാനത്തോട് ചേർന്ന് വലിയൊരു അലങ്കാരമത്സ്യകേന്ദ്രവുമുണ്ട്

## ചിത്രശാല


പ്രമാണം:ചാർപ്പ.JPG|വെള്ളച്ചാട്ടം മറ്റൊരു ദൃശ്യം
File:Charppa_Waterfalls,.JPG|ചാർപ്പ വെള്ളച്ചാട്ടം
പ്രമാണം:ചാർപ്പ2.JPG|വെള്ളച്ചാട്ടത്തിലെ മരം
File:Charpa-waterfalls-summer-season.jpg|വെള്ളമില്ലാത്ത ചാർപ്പ വെള്ളച്ചാട്ടം


വർഗ്ഗം:കേരളത്തിലെ വെള്ളച്ചാട്ടങ്ങൾ
വർഗ്ഗം:ചാലക്കുടിപ്പുഴ